„Vozim iako ne hodam“: Apel mladima na odgovorno ponašanje u saobraćaju - Radio Velika Kladuša\n„Vozim iako ne hodam“: Apel mladima na odgovorno ponašanje u saobraćaju\nProjekat „Vozim iako ne hodam“ realizira se od 2017. godine\nOsvještavanje mladih ljudi o rizicima i posljedicama koje prouzrokouje neodgovorno ponašanje u saobraćaju osnovni je cilj realizacije radionica „Vozim iako ne hodam“. Radionice su dio projekta kojeg implementira Savez udruženja paraplegičara i oboljelih od dječije paralize Unsko-sanskog kantona, a u srijedu, 16. marta održane su na području Velike Kladuše, odnosno u Drugoj srednjoj školi i Gimnaziji.\nAlaga Hozanović, predsjednik Saveza udruženja paraplegičara i oboljelih od dječije paralize Unsko – sanskog kantona i koordinator ovog projekta naglašava da nijedno zadovoljstvo ili dokazivanje nije vrijedno da se provede ostatak života kao osoba sa invaliditetom, sa teškim posljedicama ili u invalidskim kolicima…(poslušajte izjavu)\nSvoju životnu priču na radionicama ispričala je Almedina Čamdžić iz Zavidovića, koja je sa 19 godina doživjela saobraćajnu nesreću koja ju je vezala za invalidska kolica. Čamdžić na ovaj način vlastitim primjerom nesavjesne vožnje pokušava učenicima ukazati na posljedice neodgovornog ponašanja u saobraćaju…. (poslušajte izjavu)…\nPočetkom ove sedmice radionice su realizirali u Sanskom Mostu i Velikoj Kladuši, a u narednim danima posjetiće Bihać, te naredne sedmice na fakultetima gdje će na ovaj način pokušati doprijeti do mladih ljudi i skrenuti im pažnju da budu oprezni u saobraćaju.\nProjekat se realizira zahvaljujući sredstvima iz projekta za mlade Ministarstva za obrazovanje i sport Unsko – sanskog kantona i Općine Velika Kladuša.\nObavijest o smrti - Mehurović (Abde) Fikret


Meksički doktor vlastitu porodicu vakcinisao preko reda - BIGportal.ba\nMeksički doktor vlastitu porodicu vakcinisao preko reda\n31 Decembra, 2020 31 Decembra, 2020 0324\nPredsednik Meksika Andres Manuel Lopez Obrador rekao je da je jedan doktor iskoristio svoj uticaj da progura članove porodice da među prvima prime vakcinu protiv virusa korona, iako su prvi na listi zdravstveni radnici.\nLopez Obrador je rekao da je nazvao uticaj doktora da dođe do vakcina “nemoralnim”, prenio je Gardijan.\nOn nije precizirao koje mjere bi mogle da se preduzmu protiv ljudi koji su umiješani i koji još nisu identifikovani, ali je rekao da je slučaj pod istragom i da će biti kazni.\nStručnjaci su izrazili zabrinutost da bi krađa, korupcija ili falisifikovanje moglo da utiče na vakcinacioni program u Meksiku.\nDosad je Meksiko dobio oko 50.000 doza Fajzerove vakcine, što nije ni izbliza dovoljno da pokrije 1,4 miliona zdravstvenih radnika, mada se očekuje priliv stotina hiljada vakcina narednih nedjelja.\n“Porodica koja nije bila na listi za vakcinisanje došla je na vakcinacioni punkt i primila Fajzerovu vakcinu”, rekao je Lopez Obrador, dodavši da su u pitanju doktor, njegova supruga i jedna ili dvije ćerke.\nSuares čuva Atletiko na vrhu, Modrić pogodio, Real opet zakazao\nHrvatsku ponovo pogodio zemljotres, treslo se i u Bosni i Hercegovini…


NIS po poslednjoj ceni akcija vredi na berzi jednu milijardu evra - Bizlife.rs\nNIS po poslednjoj ceni akcija vredi na berzi jednu milijardu evra\n12:55 Beograd, 02/03/2017\nPodatak da je Naftna industrija Srbije u prošloj godini ostvarila neto dobit od 15 milijardi dinara ili za tri odsto više nego godinu dana ranije, čime je ujedno prekinut trend smanjenja neto dobiti koji je počeo pojavom krize u naftnom sektoru 2014. godine, logično je otvorila pitanje da li će se i kako to odraziti na vrednost akcija ove naftne kompanije.\nNenad Gujaničić, brokerske kuće Business Development Department, kaže, da je NIS, posle dve godine pada profita, zaustavio silazni trend krajnjeg rezultata. Tome je u velikoj meri doprineo oporavak cene sirove nafte u poslednjem kvartalu prošle godine.\n-Akcije NIS-a u poslednjem tromesečju 2016. oporavile su se 25 odsto, dok je blagi uzlazni trend nastavljen i ove godine. Cena akcija NIS-a je u februaru ove godine završio trgovanje od 760 dinara, što je najviša cena na berzi još od kraja 2014, kaež ovaj broker.\nRast cena akcija NIS-a reflektuje očekivanja ulagača da će više cene sirove nafte dovesti i do veće profitabilnost ove kompanije, koja je pre svega nekoliko godina, kada je cena nafte bila 100 dolara po barelu, pravila 400-450 miliona evra profita.\n-NIS po poslednjoj ceni akcija vredi na berzi jednu milijardu evra. Kompanija je privatizovana po ceni koja odgovara vrednosti firme od 800 miliona evra, dok je najviše vredeo u aprilu 2013. godine – oko 1,4 milijarde evra, kaže Gujaničić.\nAkcionari se ove godine mogu nadati dividendi od oko 20 dinara neto, što daje neveliki dividendni prinos od 2,6 odsto. Ipak, od dividendi je mnogo važnija činjenica da je NIS prekinuo negativni trend finansijskog rezultata, i da se akcionari ove godine mogu nadati boljem poslovanju, zaključuje ovaj broker.\nTurska gradi “doček” za gas iz Rusije\nVeć dve trećine “Snage Sibira”


Zaustavite pritisak na aktiviste u Novom Pazaru - Ozonpress :: internet portal\nTag: aktiivisti, Novi Pazar, pritisak\nVršilac dužnosti direktora Opšte bolnice u Novom Pazaru Meho Mahmutović je podneo 37 privatnih tužbi zbog povrede časti i ugleda, protiv aktivista i pojedinih kolega lekara. Od tog broja čak 7 tužbi podneo je protiv aktiviste i osnivača Inicijative slobodnih građana Aladina Paučinca, koji od prošle godine predvodi proteste protiv rukovodstva ove bolnice, na kojima poziva na odgovornost zbog lošeg stanja zdravstvenog sistema u ovom gradu i visokog broja preminulih. Bavljenje sopstvenim ugledom direktora Opšte bolnice u Novom Pazaru, u situaciji pandemije direktno ide na štetu javnog zdravlja i svih građana.\nOsnovni sud u Novom Pazaru je 7. oktobra 2021. godine na prvom i jedinom pretresu, doneo presudu protiv Paučinca zbog krivičnog dela uvrede, u kojoj se navodi da je Paučinac skandiranjem uvredljivih parola na skupu povredio čast i ugled Mahmutovića. Upozoravamo da se ovakve represivne mere kose sa međunarodnim standardima ljudskih prava i praksom Evropskog suda za ljudska prava u oblasti slobode izražavanja, kao i da krivično sankcionisanje građana zbog kritika izrečenih na rad javnih funkcionera, pa makar one bile i grube, ima za posledicu zastrašivanje i demotivisanje građana u lokalnoj zajednici da podignu glas o problemima koji ih muče.\nDRAGOSLAV 09/12/2021 u 15:47 Odgovorite\nDragi Pazarci isti slučajevi se dešavaju i u Čačku,sud kažnjava žrtve a počinioce nagradjuje!


Derbi se igra u Liverpulu gde Everton dočekuje ekipu Mančester Junajteda. Igraju se i dva londonska derbija, Arsenal na svom terenu dočekuje Bolton, dok Čelzi ide na Apton Park gde ih čeka Vest Hem. Više >>>\nDerbi ovog kola nemačke Bundeslige igra se u subotu, kada se u Minhenu sastaju Bajern i Verder. I jedni i drugi su u prva dva kola ubeležili po jednu pobedu i jedan poraz, ali eventualni novi neuspeh svakako bi teže pao Bajernu s obzirom da igraju pred svojim navijačima. Više >>>\nFudbalska reprezentacija Hrvatske do 21. godine izvukla je žrebom odgovarajuću selekciju Španije, protiv koje će u mečevima baraža pokušati da izbori plasman na Evropsko Prvenstvo koje se naredne godine igra u Danskoj. Više >>>\nŠtampa na Apeninima svakodnevno puni novinske stupce raznim senzacionalnim vestima, između ostalog pominje se Kakin dolazak u Inter kao i glasine o eventualnom Balotelijevom prelasku u Milan. Više >>>\nU Španiji je prvenstvena trka tek počela odigrano je svega jedno kolo tako da je još rano izvlačiti zaključke.Ono što možemo da pretpostavimo jeste da će dolaskom Murinja u Španiju ova sezona biti znatno zanimljivija kada je borba za titulu u pitanju. Više >>>\nFrancuska - najava kola\nU francuskoj očajan start favorita, branilac titule Marsej zauzima 10 mesto sa svega jednom pobedom iz četiri kola, dok je njihov glavni rival Lion u još goroj situaciji i trenutno zauzima 17 poziciju.Posle četiri kola vodi Tuluz koji ima 100% učinak a slede ga Ren i Monpelje. Više >>>


Konferencija Transport i logistika JIE i Dunavskog regiona 26. marta u Beogradu - Pluton Logistics\n25/02/2020 25/02/2020 Milica Milosavljevic\tTIL 2020, Transport i logistika Jugoistočne Evrope i Dunavskog regiona 2020\nSedma Biznis konferencija Transport i logistika Jugoistočne Evrope i Dunavskog regiona – TIL 2020 biće održana 26. marta u Beogradu, u hotelu Mona Plaza.\nDogađaj će biti održan uz institucionalno pokroviteljstvo Ministarstva građevinarstva, saobraćaja i infrastrukture.\nVeć sedmu godinu, TIL povezuje sve ključne industrije u transportu, logistici, upravljanju lancem snabdevanja i potvrđen je kao platforma za uspostavljanje novih kontakata za poboljšanje poslovanja, navode organizatori.\nTIL 2020 će omogućiti učesnicima da razmene aktuelne informacije, da budu u korak sa inovacijama, da pronađu efikasna rešenja podstaknuta rastućim trendom digitalne transformacije.\nZa uspeh u poslu podjednako je važno koliko i šta znate i koga znate. TIL objedinjuje ova dva aspekta i potvrđuje ga kroz kreiranje programa u nekoliko paralenih celina koje pružaju edukativni program eminentnih međunarodnih stručnjaka, iskustvo tržišnih lidera, celodnevni networking u direktnim sastancima i promociju najboljih usmerenu na ciljnu i široku javnost.\nNastavljajući uspešnu tradiciju i 7. Biznis konferencija TIL 2020 će biti mesto susreta mnogobrojnih donosioca odluka iz vodećih regionalnih kompanija iz oblasti transporta, logistike, špedicije i ostalih relevantnih industrija, visokih predstavnika investicionih kompanija, državnih institucija, međunarodnih strukovnih udruženja…\nNa kraju celodnevnog programa TIL 2020, sa idejom skretanja pažnje učesnika i šire poslovne zajednice na kompanije, tržišne lidere i izuzetne primere dobre prakse koji prate promene na tržištu i utiču na razvoj transporta i logistike u regionu, biće dodeljena priznanja Brand Leader Award 2020 u sedam kategorija.\nViše informacija o konferenciji možete pogledati na zvaničnoj stranici događaja.\n← Mogu li se smanjiti troškovi u distribuciji – Predstavljamo vam zanimljivo rešenje beogradskog Digital worx tima!\nKlaster železnica za jugoistočnu Evropu u poseti Saksoniji →


RTCG - Radio Televizija Crne Gore - Nacionalni javni servis :: Fudbal :: Rojs: Sančo ostaje u Dortmundu\n29. 09. 2020. 18:56 >> 18:55 0\nNIŠTA OD JUNAJTEDA\nKapiten fudbalera Borusije iz Dortmunda Marko Rojs rekao je danas da će njegov saigrač Džejdon Sančo ostati u klubu još godinu dana.\nMančester junajted pokušava da dovede 20-godišnjeg engleskog reprezentativca, uprkos tome što je prošao 10. avgust, rok koji je Borusija Dortmund postavila za transfer.\nUprava njemačkog kluba je u više navrata navela da će Sančo ostati u klubu ako zainteresovani klubovi ne ispune sve zahtjeve, a spekuliše se da bi Junajted mogao da pošalje ponudu prije 5. oktobra, kada se završava prelazni rok.\n"Za nas igrače su to sjajne vijesti. Svi smo veoma srećni što će on biti sa nama ove sezone", rekao je kapiten Borusije Dortmund Marko Rojs za Skaj Njemačka na pitanje da li je Sančo donio pravu odluku.\n"On donosi mnogo timu. Golove, asistencije, a to se na kraju pretvori u mnogo bodova", dodao je Rojs.\nSančo prešao u Mančester junajted\nSančo novi fudbaler Mančester junajteda


Šta će biti sa brodovima koje Francuska duguje Rusiji? | Ekonomist\nŠta će biti sa brodovima koje Francuska duguje Rusiji?\nFrancuska izgleda pokušava da proda “mistrale” Kini, a poslovnu “prethodnicu” čine dva francuska ratna broda u sedmodnevnoj posjeti Šangaju, pišu ruski mediji.\nKako navodi Sputnjik, teško da je slučajnost to što dio radne grupe u posjeti Kini čine i dva ratna broda, od kojih je jedan baš “mistral” klase. I kineski mediji spominju sličnu mogućnost, ističući da je ovo prvi put da je jedan “mistral” ušao u neku kinesku portu.\nSpekuliše se da bi Kina mogla da kupi “mistral” kao model po kome će razviti sopstveni vojni brod.\nPrema ugovoru iz juna 2011. godine, koji je vrijedan 1.3 milijarde dolara, Francuska je Rusiji trebalo da isporuči nosač helikopteraa “Vladivostok” u novembru 2014., i isti takav “Sevastopolj” u ovoj godini. Nijedan od brodova nije stigao u Rusiju, jer su isporuke stavljene na čekanje zbog navodno umiješanosti Moskve u Ukrajinski građanski rat.\nU razmatranju je nekoliko navodnih opcija: Francuska se može odlučiti da namjerno potopi dva nosača helikoptera “mistral”, koji su građeni za Rusiju, u otvoreno more, ako vlasti izaberu da raskinu ugovor.\nSa druge strane ruski predsjednik Vladimir Putin očekuje da Fancuska vrati novac koji je Rusija unaprijed dala za brodove tipa “mistral” ako ti brodovi ne budu isporučeni.\nOznake Francuska Kina mistral Rusija Vladimir Putin\nProsječan račun za struju u aprilu iznosio 33 eura\nBRIKS banka dobila prvog predsjednika


/ REKTORAT Karijerni centar /OSNOVNE INFORMACIJE - KARIJERNI CENTAR /SARADNJA SA DRUŠTVOM\nUniverzitet Crne Gore poseban akcenat daje na saradnju sa društvom, biznis zajednicom, javnim i privatnim sektorom, naročito u oblasti međunarodnih projekata gdje Centar za međunarodnu saradnju i razvoj karijere UCG pruža značajnu podršku. Međunarodne i nacionalne projekte namijenjene razvoju i jačanju institucionalnih kapaciteta, Univerzitet Crne Gore i jedinice zajednički realizuju sa nadležnim ministarstvima, lokalnom zajednicom, institucijama, kao i ostalim ustanovama visokog obrazovanja u Crnoj Gori. Interesovanje za konsultantsko – ekspertske usluge iz javnog i privatnog sektora prema Univerzitetu Crne Gore je stalno i doprinosi prepoznatljivosti i renomeu Univerziteta Crne Gore.\nUniverzitet i jedinice, radni timovi, profesori i saradnici, aktivno participiraju u nizu aktivnosti (lokalno i šire), u skladu sa svojom akademskom djelatnošću. Pojedinačno, članovi akademske zajednice učestvuju u zakonodavnoj, sudskoj i izvršnoj vlasti u skladu sa zakonima, Statutom i Kolektivnim ugovorom UCG.\nBrojni članovi akademske zajednice su predsjednici ili članovi radnih tijela u oblasti visokog obrazovanja, nauke, istraživanja, umjetnosti, profesionalnih udruženja. To se, takođe, odnosi i na članstvo u savjetničkim službama na nivou države i lokalnih zajednica, kao i radnim grupama za pristupne pregovore za članstvo u EU i NATO, čime se pruža puni doprinos razvoju društva i države u cjelini.


Maloprodaja - Blic Online\nPromet u trgovini na malo u evrozoni u julu 2020. pao je u odnosu na prethodni mesec, uprkos ukidanju vanrednih mera vezanih za pandemiju Kovid-19, što je suprotno očekivanjima analitičara koji su predviđali rast maloprodaje, pokazuju današnji statistički podaci.\nMaloprodaja je u junu u Kanadi porasla za 23,7 odsto, ostvarivši promet od 53 milijarde dolara što je iznad februarskog nivoa, po prvi put nakon to je pandemija Kovid-19 urušila ekonomiju zemlje, objavila je kanadska Nacionalna agencija za statistiku.\nPromet u maloprodaji Evropske unije i evrozone naglo je pao u martu zbog mera kojima su vlade nastojale da suzbiju širenje pandemije korona virusa, pokazao je izveštaj evropske statitičke kancelarije.\nPromet u evropskoj maloprodaji pao je u decembru 2019. dok je u Hrvatskoj gotovo stagnirao, pokazao je u sredu objavljeni izveštaj evropske statističke kancelarije Eurostat.\nNajveći britanski maloprodajni lanac "Tesko" planira da ukine oko 4.500 radnih mesta u okviru restrukturiranja poslovanja svojih prodavnica "Metro".\nPromet robe u trgovini na malo u Srbiji porastao je u junu 2018. godine na godišnjem nivou za 4,7 odsto u tekućim cenama, a u stalnim za 1,3 procenta, objavio je danas Republički zavod za statistiku.\nU Nemačkoj je u maju 2018. zabeležen najveći pad prometa u maloprodaji u poslednjih sedam godina, što je podgrejalo zabrinutost u pogledu rasta najveće evropske ekonomije usred narastajućih trgovinskih i političkih problema, izvestila je agencija Rojters.


Izvor: SrbijaDanas.com, 22.Jan.2021, 11:01\nFK Čukarički je angažovao prvo pojačanje za nastavak sezone. Ugovor sa Brđanima na dve godine potpisao je ppovratnik u srpski fudbal Stefan Čolović, ofanzivni vezista. Momak rođen u Beogradu 16. aprila 1994. godine u prvom delu sezone nastupao je za najbolji tim Republike Irske, Dandalk.\nSa njima je stigao do grupne faze Lige Evrope, u kojoj je njegov tima igrao protiv Arsenala ( više pročitajte ovde), Moldea i bečkog Rapida, a ubeležio je četiri nastupa.\nTokom kvalifikacija za drugo po snazi evropsko klupsko takmičenje Čolović je bio standarda prvotimac Dandalka. Onć je tokom karijere nastupao za podmladak Partizana, Rad, Drinu iz Zvornika, Slobodu iz Tuzle, Jagodinu,...


Future Islands najavljuje novi album The Far Field - LookerWeekly.com magazin\nFuture Islands najavljuje novi album The Far Field\n· 01/02/2017 ·1 min read\nFuture Islands, najvio je izlazak novog, petog studijskog albuma, “The Far Field”, za 7. april ove godine. Trio iz Baltimora je takođe objavio i najavni singl “Ran”.\n“The Far Field” se nadovezuje na izuzetno uspešni album “Singles” iz 2014. godine, i donosi 12 novih ljubavnih pesama koje potpisuju članovi benda – Samuel T. Herring (vokal, tekstovi), William Cashion (bas, gitara) i Gerrit Welmers (klavijature, programiranje).\nNakon uspeha koji su postigli sa prethodnim studijskim materijalom i stotina nastupa koji su kao Future Islands priredili u tom peridu, trio se upustio u zasebne projekte. Basista Cashion je, sa Bruceom Willenom iz benda Double Dagger, izdao album kao duo “Peals”, Welmers je nastupao pod imenom “Moss Of Aura”, Samuel Herring je tazvijao rep karijeru pod nadimkom “Hemlock Ernst”, Cahion i Harrings uporedo radili u njihovom bendu “the Snails”, dok je Herrings pozajmljivao svoj prepoznatljivi vokal u saradnjama sa hip hoperom Clamsom Casinom i bendom BADBADNOTGOOD.\nFuture Island su počeli rad na novom albumu u januaru 2016. godine na obali Severne Kalorine i u rodnom Baltimoru, nakon čega su krenuli na mini turneju na kojoj su opipavali reakciju publike tokom tajnih koncerata na kojima su nastupali pod lažnim imenima. Kasnije tokom godine otputovali su u Los Anđeles gde su snimali sa Grammyjem nagrađenim producentom Johnom Congletonom u legendarnom Sunset Sound studiju u kojem su brojni muzičari, od The Beach Boysa do Prince, snimili svoja remek dela.\n“The Far Field” je prvi album benda na kojem je bubnjeve uživo odsvirao Michael Lowry, koji im sepridružio pred spektakularno izvođenje pesme ”Seasons (Waiting On You)” u emisiji Late Night with David Letterman. Debbie Harry, iz legendarnog benda Blondie, gostuje u duetu “Shadows”, pretposlednjem singlu sa novog albuma.\nViolinista Nemanja Radulović sa fanovima\nFuture IslandsLampshade media\nViolina i vokali dali nov sjaj „Plavoj ptici“\nKinezi napravili Diznilend


Radivoju Miljaniću iz okoline Nikšića u požaru je izgorela štala od 800 kvadrata, a stradalo je 300 koza sa jaradima. Nepogoda je zadesila i farmu u Martinićima, gde je od visokih temperatura stradalo više 200.000 kokošaka.\nNakon što je nestala struja, zbog čega nisu mogli da rade rashladni uređaji, više od 200.000 kokošaka uginulo je na farmi "Agromont" u bjelopavlićkoj ravnici. Kako tvrde u Ministarstvu poljoprivrede, stradala perad čine trećinu svih kokošaka u Crnoj Gori, a šteta se procenjuje na više od milion evra. Iz resora ministra Aleksandra Stijovića su ocenili da je to najveća katastrofa u živinarskom sektoru u Evropi, zbog koje će biti ugroženo tržište u Crnoj Gori. Iz ministarstva su kazali i da traže način kako da pomognu farmi "Agromont", te da nameravaju da izađu s merama pomoći.\nProteklih dana Bjelopavlići su bili najvrelije mesto u Crnoj Gori, temperatura je prelazila 40 stepeni Celzijusa.\nPustoš je ovih dana ostala i na farmi Radivoja Raša Miljanića kojem je u požaru stradalo 300 koza. Naime, u mestu Podbožur, udaljenom dvadesetak kilometara od Nikšića, u požaru je izgorela farma koza. Vatra je progutala štalu površine 800 kvadrata u kojoj su bile koze sa jaradima i oko 2.500 bala sena. Farmer ističe da je u požaru nestalo sve - izmuzište, muzilice, platforme" kompletna oprema.\n- Nema ništa da je ostalo, što smo stvarali od 2012. do danas. Da su koze ostale žive, ja bih ovo progutao lakše. Svi znamo koliko treba da se stvori toliko veliki buljuk - kazao je Miljanić.\nImanje je, navodi, bilo pod zakupom i nije bilo osigurano, a šteta je, ističe, neprocenjiva.\n- Pričinjena je ogromna šteta, nemam snage da je procenim. Sve što smo stvarali deset godina, sve je uništeno. Uništen je i dobar deo mog života. Najžalije mi je koza. Ne znam šta i kako dalje - kazao je Miljanić.\nKOKE NISU OSIGURANE\nFARMA "Agromont" je proizvodila petinu svih jaja na tržištu Crne Gore, u kojoj je dnevna potrošnja oko milion komada, a zapošljava oko 100 radnika. Navodno kokoške nisu bile osigurane, za razliku od objekata u kojima su bile smeštene.


"Svislajon IAT" posluje pozitivno | Trebinje Danas\n"Svislajon industrija alata Trebinje" je u posljednje dvije godine poslovala pozitivno, ostvaruje dobit, nema kreditnih zaduženja, a u posljednjih pet godina uredno izmiruje obaveze prema zemlji, dobavljačima i zaposlenima, rekla je danas u Trebinju direktor preduzeća Branka Ratković.\nSumirajući poslovne rezultate ovog preduzeća Ratkovićeva je novinarima rekla da imaju dovoljno zaključenog posla za cijelu godinu, koji će sa 500 zaposlenih na vrijeme odraditi, te da su optimisti i za naredne godine, kako u poslovnom smislu, tako i po pitanju novih zapošljavanja.\nRatkovićeva je podsjetila da je od momenta privatizacije Industrije alata Trebinje Poslovni sistem "Svislajon Takovo" prema ugovoru o privatizaciji investirao 18.613.513 KM, kupio i platio imovinu koja je bila van funkcije u vrijednosti od 18.640.253 KM, odnosno da je poslovni sistem "Svislajon Takovo" ukupno u IAT investirao 37.253.766,30 KM.\n"IAT je od uplaćenih sredstava od Poslovnog sistema `Svislajon Takovo` i iz sredstava iz redovnog poslovanja uplatio u budžet Republike Srpske po osnovu poreza i doprinosa više od 25,5 miliona KM od čega 5.499.685 KM po osnovu povezivanja radnog staža radnicima da bi im se omogućilo pravo na penziju", rekla je Ratkovićeva i dodala da je u lokalnu zajednicu uplaćeno više od 650.000 KM.\nOna je napomenula da su izmirena sva dugovanja prema "Elektroprivredi" od 10.723.837 KM, obaveze prema dobavljačima, te obezbijeđen obrtni kapital za uspješno poslovanje u vrijednosti 8.800.000 KM.\nRatkovićeva je dodala da su sve nekretnine plaćene bar tri puta više nego što je njihova tržišna vrijednost, napominjući da za sve uplate postoji vjerodostojna finansijsko–računovodstvena evidencija.\nNa vandrednoj sjednici Skupštine akcionara "Svislajon grup" Novi Sad, čiji je vlasnik Rodoljub Drašković, nedavno je odlučeno da ovo preduzeće Republici Srpskoj bez naknade pokloni svoje akcije u Privrednom društvu "Svislajon industrija alata" Trebinje.\nKao razlog su naveli da se često u medijima pominje da je Drašković i Poslovni sistem "Svislajon Takovo" najveći dužnik u Republici Srpskoj po osnovu poreza i doprinosa "čime se ruši ugled poslovnog sistema".


Kineski brodovi napustili japanske vode\nJapanska obalska straža saopštila je da su brodovi napustili oblast u okolini spornih ostrva Senkaku nakon što su obe strane razmenile upozorenja.\nNa snimku japanske Obalske straže vidi se kineski osmatrački brod Haidžian, u vodama oko 24 kilometara od spornih ostrva.\nŠest kineskih osmatračkih brodova napustilo je japanske vode nakon što su nakratko patrolirali u blizini spornih ostrva Senkaku, odsnosno Diao-ju, u Istočnom kineskom moru. Japanska obalska straža saopštila je da su brodovi napustili oblast u okolini nenaseljenih ostrva nakon što su obe strane razmenile upozorenja.\nTenzije oko spornih ostrva, pojačane su od kako je japanska vlada time što ih je otkupila ove nedelje od privatnog japanskog vlasnika.\nU medjuvremenu, desetine demonstranata mahale su kineskim zastavama i izvikivale slogane ispred ambasade Japana u Pekingu, zahtevajući da Japan napusti sporna ostrva.\nIstovremeno, japanski konzulat u Šangaju saopštio je da je grupa japanskih turista pretrpela manje ozlede kada je napadnuta u jednom kineskom restoranu.


Pojačana kontrola saobraćaja do 23. februara | SANA\nHome Vijesti Pojačana kontrola saobraćaja do 23. februara\nPojačana kontrola saobraćaja do 23. februara\n17. 02. 2020. 14:58\nU cilju povećanja bezbijednosti svih učesnika u saobraćaju, pripadnici Ministarstva unutrašnjih poslova, Uprave saobraćajne policije, od danas do 23. februara provode pojačanu kontrolu učesnika u saobraćaju. Kontrola će biti usmjerena na otkrivanje prekršaja prekoračenja brzine kretanja vozila, nepropisnog preticanja, upravljanja vozilom pod dejstvom alkohola i psihoaktivnih supstanci, nekorištenja sigurnosnog pojasa i nepropisnog korištenja telefona tokom vožnje, kao i prekršaja pješaka.\nPodsjećaju da je od početka ove godine, broj saobraćajnih nezgoda povećan za 16 posto, a broj prekršaja za sedam posto u odnosu na isti period prošle godine. Poginula su 22 vozača putničkih vozila i isto toliko pješaka, 12 putnika u putničkom vozilu i sedam biciklista, dok je više od 300 povrijeđeno.\nNajčešći faktor nezgoda od početka ove godine bila je neprilagođena brzina.. Također, u saobraćajnim nezgodama koje su izazvali vozači pod dejstvom alkohola, tri učesnika u saobraćaju su poginula, a 104 povrijeđena. Analize pokazuju da, u naznačenom periodu, 58 posto poginulih vozača i putnika u vozilu nisu koristili sigurnosni pojas.\nKada je riječ o saobraćajnim nezgodama u kojima učestvuju pješaci, od početka ove godine, utvrđeno je da 30 posto njih strada usljed neopreznog stupanja na kolovoz. Također, 30 posto saobraćajnih nezgoda sa nastradalim pješacima izazvali su vozači putničkih vozila.\nUprava saobraćajne policije apeluje na sve učesnike u saobraćaju da poštuju saobraćajne propise.\nPrevious articleU Novom Pazaru obilježen dan djece oboljele od raka\nNext articleGrafiti mržnje “Srbima srpsko” na prostorijama Internacionalnog univerziteta u Beogradu


RTS :: Vučić: Vakcinisanje ljudi iz regiona – signal da možemo zajedno napred\nPolitika Vučić: Vakcinisanje ljudi iz regiona – signal da možemo zajedno napred\nponedeljak, 29. mar 2021, 21:50 -> 23:44\nPredsednik Srbije Aleksandar Vučić ocenio je da je vakcinisanje građana iz celog regiona, proteklog vikenda, bio važan signal da region zajedno može brzo da napreduje. Najavio je da će svi penzioneri u Srbiji do 5. juna dobiti vitamin C, D i Cink, i podsetio da će oni doboti ukupnu pomoć od 110 evra. Pozvao je građane da razumeju da je borba sa pandemijom velika i zamolio ih je da razumeju da će država čim bude mogla ukinuti epidemiološke mere.\nAleksandar Vučić je, u emisiji na TV Hepi, rekao da je zadovoljan što je Srbija mogla nekome da pomogne, misleći na ljude iz regiona koji su se vakcinisali u Srbiji.\n"To je bio mali broj ljudi. Ako smo bilo kome uspeli da sačuvamo život, to je velika stvar i zadovoljan sam zbog toga. Ljudi se ne dele po tome kojoj veri pripadaju, u kojoj zemlji žive, već po tome možete li da pomognete, da li su dobri ili loši, a došli su dobri ljudi", objasnio je on.\nTa vakcinacija je pokazala da su zajedničke mogućnosti veće nego što ih sami doživljavamo.\nRekao je da smo svi imali zajedničke frustracije, doživljavali uvek da su drugi bolji.\n"Danas kada postajemo prvi, drugi ili treći u Evropi u mnogim segmentima, ljudi to gledaju s nekom vrstom neverice. Srećan sam što se to menja, što se postavljaju sve veći ciljevi pred Srbiju. Verujem da će ljudi osetiti da zajednički možemo brže i više", poručio je on.\nVučić je izrazio uverenje da su građani Srbije ponosni "što smo mogli nekom sitnicom da pomognemo ljudima u regionu".\nTo niko nije, prema njegovim rečima, pokušao da politički zloupotrebljava, i urađeno je, kaže, "zato što je to naša dužnost".\n"Nefer izveštaj EP u delu o opremi i zdravstvu u Srbiji"\nVučić je izjavio da je Izveštaj Evropskog parlamenta o Srbiji nefer po nekoliko pitanja, i izdvojio deo koji se odnosi na stanje zdravstvenog sistema u našoj zemlji, što ga kako je rekao, boli.\n"Srbija jeste na EU putu i sebi sam obećao da neko vreme sigurno neću reći nijednu reč...Ali , bih izdvojio nekoliko nefer stvari. Nije problem, možete da pominjete 'Telekom', 'Jovanjicu', ali kada dođete do nečega što je očigledno kao što je stanje zdravstvene opreme, bolnica, vakcina, što je svima očigledno...", rekao je Vučić.\nOn je istakao da Srbija, uz ogromne žrtve i dalje ima najnižu stopu smrtnosti u regionu i među boljima je u Evropi, "jer se trudimo da čuvamo živote, a mere su nam među najblažim, uz vakcinaciju koju sprovodimo bolje od drugih".\nPodsetio je na Ruzveltove reči da "nisu važni kritčari, oni koji dobacuju, već taj ko je u areni, ko se bori za narod", što su, kaže, ljudi mogli da vide.\n"Zabolelo me je, jer je nefer. Nije me pogodilo zato što ću da izgubim vlast, to će svakako da se desi, pitanje je dana, godine, ali to je prirodno... Ali, pogodilo me je nešto drugo", rekao je Vučić.\nPredsednik je istakao da Srbija testira više nego 80 odsto zemalja EU, a čak je i opremu za testiranje dobila više od Kineza.\n"Koja nam oprema nedostaje? Imamo 570 respiratora u magacinu...Da li je moguće da tako nešto stavite u izveštaj. Nije fer..", ponovio je.\nPoručio je da je Srbija nepovratno otišla napred i da niko ne može da je vrati unazad, mada bi mnogi želeli da vide slabu Srbiju.\nGovoreći o rezoluciji Evropskog parlamenta Vučić je kazao je da je ta rezolucija demantovala stvarni život, ali da će obaveza Srbije biti da ono što je objektivno u njoj ispravi u narenom periodu.\nNapomenuo je da u izveštaju nema upada u RTS, testera, ni upada u Skupštinu, već samo da je policija bila preoštra.\nVitamini za penzinere i ukupna pomoć od 110 evra\nPredsednik Srbije je najavio da će svi penzioneri u Srbiji do 5. juna dobiti vitamin C, D i Cink, i to za dva meseca.\nTo je znak pažnje za 700.000 penzionerskih domova kako bi im se poboljšao imunitet, rekao je Vučić.\nPodsetio je da će penzioneri dobiti ukupnu pomoć od 110 evra i da država gleda da svakoj grupi paketom mera da pomogne.\nNapomenuo je da se u ovom trenutku gradi 10 opštih bolnica, u najvećim gradovima, kao i da će biti četiri nova klinička centra, počevši od Beograda i Novog Sada.\nDodao je da će se u Novom Pazaru graditi ili Dom zdravlja ili bolnica, a upozorava i da je tamo primetan porast zaraženih od korone.\nI u Beogradu su ogromni brojevi, u kovid bolnici u Batajnici od 930 kreveta popunjeno je 909, dok je u bolnici u Kruševcu popunjeno 290 kreveta od 450, tako tako da nema razloga za opuštanje, kazao je Vučić.\n"Država će ukinuti mere čim bude mogla"\nVučić pozvao je građane da razumeju da je borba sa pandemijom velika i zamolio ih je da razumeju da će država čim bude mogla ukinuti epidemiološke mere.\nVučić je rekao da su mere opravdane i tražili su ih stručnjaci. Upitan ko traži ukidanje mera, Vučić kaže da to traže svi, jer je to, kako je rekao, sada popularno.\nMeđu onima koji traže ukidanje mera su i mnogi iz njegove stranke, među kojima ima ministara, a sluša to, kaže, i iz porodičnog okruženja.\n"Svi misle da voditi državu znači dodvoravati se ljudima,a da nisam brinuo ne bismo imali nijednu vakcinu i da nisam brinuo ne bismo imali nijedan 'pancir' ni 'Lazara' ni 'Miloša'...", rekao je Vučić.\nNije, kaže, izabran da bi se dodvoravao bilo kome i da bi izmamljivao osmehe i aplauze, već da bi Srbija napredovala.\n"A sve to zahteva teške odluke. Teško je biti i predsednik kućnog saveta jer i tu treba donositi teške odluke", rekao je Vučić.\nPodsetio je da Srbija ima najblaže mere u odnosu na druge države u okruženju i Evropi. Mere se, kazao je, donose da bi se olakšalo lekarima.


Izvoz iz Srpske oborio rekord u januaru - Top Portal\nNaslovnica Biznis Izvoz iz Srpske oborio rekord u januaru\nIzvoz iz Srpske oborio rekord u januaru\nRepublika Srpska u januaru 2022. godine izvezla je robu i usluge u vrijednosti od 372.429.000 KM, što je za čak 110.865.000 KM više nego u januaru prošle godine i za 80.810.000 KM više negu u januaru 2018. godine, koji je bio rekordan.\nIstovremeno, Republika Srpska bilježi i rast uvoza koji je ove godine u januaru iznosio 393.728.000 KM ili 112.681.000 KM više u odnosu na januar 2020. godine, međutim, kako ističu ekonomisti, ono što je dobro jeste da je pokrivenost uvoza izvozom sve veća te da je posebno izvoz sve veći. U januaru ove godine pokrivenost uvoza izvozom iznosila je 94,6 odsto i samo je bila veća u januaru 2018. godine, kada je iznosila 101 odsto.\n“Pokazatelj o rastu izvoza koji je za gotovo polovinu veći nego u januaru prethodne godine znak je rasta konkurentnosti naše privrede na tržištu Evrope. Situacija u vezi sa trajanjem problema u globalnom lancu vrijednosti, za koje procjene ukazuju da će trajati cijelu 2022. godinu, pozitivno utiče na naše izvoznike. Rast cijena robe i usluga pozitivno utiče na rast izvoza. Ako se ovakvi trendovi nastave, izvoz Republike Srpske će iznositi preko šest milijardi KM. Imamo situaciju da su javni prihodi u januaru veći za trećinu, da je izvoz veći za 40 odsto”, rekao je Saša Stevanović, ekonomista, istovremeno naglašavajući da je ključno pitanje kako pronaći rješenje da ovaj rast izvoza osjete građani i njihove porodice.\nOsim rekorda u januaru, Republika Srpska, kada je riječ o izvozu u 2021. godini, izvezla je najviše robe od svog postojanja i to 4,4 milijarde KM ili 1,035 milijardi KM više nego godinu ranije.\n“Rast izvoza koji je zabilježen prošle godine je nastavljen i to treba da nas raduje. Uprkos svim poteškoćama sa kojima se susreću privrednici, a to je nedostatak kvalitetne radne snage, manjak sirovina i repromaterijala te rast energenata, izvoz nastavlja da raste i to je nešto što je dobro i pokazuje stanje u ekonomiji. Jačina jedne ekonomije upravo se mjeri kroz izvoz”, rekao je Vladimir Blagojević, portparol Privredne komore Republike Srpske.\nOn naglašava da su privrednici suočeni i sa problemom nabavke sirovina, jer se od njih traži da količine rezervišu šest mjeseci ili čak godinu dana unaprijed i da sve to plate avansno te da su zbog inflacije i pod pritiskom povećanja plata, što svakako utiče na njihovo poslovanje.\n“Treba da budemo ponosni na rast izvoza. Veći izvoz iz Republike Srpske je i posljedica oporavka nama najznačajnijih tržišta na kojima raste tražnja. Rezultati, koji su dobri, bili bi i bolji da nije bilo problema sa repromaterijalom i cijenama energenata”, naglasio je Blagojević.\nU Privrednoj komori Republike Srpske ističu da posebno raduje činjenica da je izvoz u prošloj godini bio veći nego u 2018, koja je bila rekordna od postojanja Republike Srpske te da poređenja sa 2020. godinom nisu realan pokazatelj s obzirom na pandemiju virusa korona i krizu koja je nastala.\nU odnosu na rekordnu 2018. godinu, izvoz iz Republike Srpske prošle godine veći je za čak 673 miliona KM.\nPrethodni članakSAD uvele nove sankcije: “Odsjekli smo rusku vladu”\nNaredni članak“SAD vjeruju da će Srbija stati rame uz rame sa EU”


Magazin online Ispovest žene s najvećim prirodnim grudima na svetu - 16 November 2011 - Magazin - Vojvodina Net\nIspovest žene s najvećim prirodnim grudima na svetu\nZa Annie Hawkins-Turner velike grudi oduvek su predstavljale uzrok nevolja, ali samo u privatnom životu. U profesiji koju je odabrala njeno bujno poprsje veoma se ceni.\nOva korpulentna dama rešila je da dobro naplati atribute koje joj je majka priroda dala, pa danas za život zarađuje kao fetiš model i glumica u porno filmovima. Ipak, u TV ispovesti za popularni britanski šou ispričala je kako se plaši na izađe na ulicu jer je ljudi ismejavaju.\nU intervjuu za britanski šou “This Morning”, Annie Hawkins-Turner (52), koja prema “Ginisovoj knjizi rekorda” ima najveće prirodne grudi na svetu, otkrila je da je bila meta maltretiranja još od detinjstva. “I dan danas, kada izađem iz kuće, moram da brinem o tome kako ću preživeti dan i ko će mi stvarati neprijatnosti”, rekla je ona, dodavši: “Svaki dan me vređaju i ismejavaju ljudi koji me ne poznaju, a ja ne razumem zbog čega – ja sam čovek, kao i svi drugi”. Gospođa Hawkins-Turner ističe da i njen sin gotovo svakodnevno doživljava neprijatne situacije, jer deca znaju ko je njegova mama i često bulje u njega i dobacuju.\nAnnie otkriva da su zadirkivanja na račun njenih grudi počela kada je kupila prvi brushalter, sa deset godina: “Ne sećam se koju veličinu sam nosila, ali znam da je bila velika. Kada bih obukla brushalter, moje grudi su izgledale poput dve fudbalske lopte. Tada sam shvatila da sam drugačija”.\nMajka dvoje dece je objasnila da ima teškoća u obavljanju svakodnevnih aktivnosti, kao što je vožnja auta. Ona takođe nije mogla da doji svoju decu, jer zbog veličine grudi nije postojao udoban položaj u kome bi to mogla da izvede.


Uskoro tender za solarnu elektranu Ljubinje, načelnik opštine najavio investiciju iz Austrije\nIzrada projekta i prikupljanje dokumentacije za izgradnju solarne elektrane u opštini Ljubinje u Republici Srpskoj je obavljeno i Ministarstvo industrije, energetike i rudarstva treba da raspiše tender za izvođaća radova, izjavio je načelnik te opštine Darko Krunić. Lokalni mediji su javili da će ukupna investicija u elektranu snage 80 megavata iznosti 72 milion evra i da će doneti opštini godišnji prihod od koncesija od oko 200.000 evra.\nKrunić je izjavio da će projekat u potpunosti finasirati firma iz Austrije čije ime nije saopštio, dodajući da su austrijski stručnjaci obišli lokaciju na kojoj treba da bude izgrađen solarana farma. Reč je o sigurnim investitorima koji ne traže nikakav podsticaj iz Vlade i imaju obezbeđenu prodaju električne energije koju bi proizvodili, rekao je Krunić.\nRadio TV RS je javila da je ministarstvo industrije, energetike i rudarstva RS potvrdilo da su interesovanje za ovaj projekat pokazale firme iz Austrije i Turske. Vlada RS je usvojila odluku o pokretanju postupka dodele koncesije za solarnu elektranu a nadležno ministarstvo je saopštilo da će uskoro objaviti uslove za koncesiju i raspisati tender.\nKrunić je rekao da će izgradnja solarne elektrane početi kad se završi tender sa rokom za završetak radova od dve godine. Opština Ljubinje je obezbedila 70 hektara zemljišta za solarnu farmu na izlazu iz grada u pravcu Stoca.\nMediji u Bosni i Hercegovini navode da će nova solarna elektrana, kada bude završena, biti najveće takvo postrojenje u zemlji.\nDirektor direkcije za distribuciju Elektroprivrede RS Dalibor Muratović izjavio je da će planirana proizvodnja elektrićne energije iz te nove solarne farme zadovoljiti oko 2,5 odsto ukupne godišnje potrošnje u RS. „Prema bilansu proizvodnje za 2018. godinu, male hidroelektrane, solarne elektrane i elektrane na bio-gas, trebalo bi da proizvedu 325 gigavat sati električne energije, od čega je dominatni dio malih hidroelektrana, dok na solarne elektrane otpada svega 7,5 gigavat sati“, dodao je Muratović.\nSolarna elektrana će imati veliku instalisanu snagu i zbog toga će investitor sam prodavati struju na tržištu. Investitor će biti obavezan i da izgradi više od 10 kilometara prenosne mreže.\nTagovi: investicija, Republika Srpska, solarna elektrana\nPočetna » Vesti » Električna energija » Uskoro tender za solarnu elektranu Ljubinje, načelnik opštine najavio investiciju iz Austrije


Obavezna obnova i registracija poljoprivrednih gazdinstava, država stimuliše stočarstvo – Agropress\nFoto: Zorica Marković iz sela Semedraž, Gornji Milanovac, Foto: Agropress\nČačak – Registracija i obnova poljoprivrednih gazdinstava od ove godine je obavezna, pa se zahtevi podnose Upravi za trezor,\nna propisanom obrascu u periodu od 1. marta do 30. aprila ove godine.\n,,Sve promene nastale u prethodnom periodu, moraju se registrovati. Te promene se odnose na broj životinja, biljnu strukturu i zemljišne površine i one se moraju registrovati do 31. maja. Kada je reč o statusnim promenama poljoprivredna gazdinstva ih moraju prijavti u roku od 30 dana od dana njihovog nastanka’’, kaže za Agropress agroekonomista Slađana Petrić, direktorka PSSS Čačak.\nSladjana Petrić, agroekonomista, direktorka PSSSĆ, Foto: Agropress\n„Biljna struktura koja je namenjena za sledeću godinu, mora se prijaviti od 1. jula do 30. septembra i to nije jedina promena koja u ovoj godini očekuje poljoprivredne proizvođače“, kaže Biljana Janjić savetodavac za agroekonomiju PSSSČ.\nRokovi za podnošenje zahteva za tov junadi, svinja, jagnjadi i jaradi su izmenjeni, pa će se zahtevi umesto od 1. do 15. oktobra kao što je to bio slučaj prethodnih godina, sada se podnositi do 31. jula’’, rekla je Janjić i istakla da je minimalan broj junadi po zahtevu tri ,za razliku od prethodne godine kada je jedno june moglo da bude predmet zahteva.\nU toku jedne kalendarske godine, poljoprivrednici mogu podneti maksimalno tri zahteva. Jedna od novina odnosi se i na subencije za kvalitetna priplodna grla ovaca.\nBiljana Janjić, agroekonomista, PSSĆ, Foto: Agropress\nU uslovima gde nije otežano bavljenje poljoprivrednom proizvodnjom, stočari su obavezni da poseduju najmanje 30 grla, kako bi ostvarili subvenciju od 7.000 dinara po jednom grlu, dok u otežanim uslovima za bavljenje poljoprivredom stočari su obavezni da njihov stočni fond broji minimalno deset grla. Za krave je ostalo isto, minimalan broj za subvenciju od 25.000 hiljada su tri grla, kada se proizvodnja obavlja u neotežanim uslovima, dok je u otežanim uslovima broj grla smanjen na dve krave’’, dodaje Janjić za Agropress.\nbiljna govedarstvo grla jare junad krsve obnova ovce registracija rokovi stocarstvo stoka. subvencionisanje trezor uprava životinje


Sada je došlo vreme da se podvuče crta i vidi ko je obeležio kolo.\nZa najkorisnijeg igrača ove runde proglašen je košarkaš Crvene zvezde Nikola Ivanović.\nOn je na svom debiju u crveno-belom dresu u ubedljivoj pobedi ekipe Dejana Radonjića protiv Splita (97:61) upisao 20 poena, po šest skokova i asistencija, četiri ukradene lopte za manje od 26 minuta na terenu, što mu je donelo ukupni indeks korisnosti 35. To je ujedno najviši indeks jednog igrača u prvom kolu.\n- Činjenica da Ivanović svoj kvalitet nije iskoristio samo da bi "punio kolone", već je u dobroj meri pomogao timu da dođe do pobede, donelo mu je MVP titulu, navodi se između ostalog na sajtu ABA lige.\nEvo nekih od poteza crnogorskog reprezentativca sa utakmice protiv Splita:\nPodsetimo, Nikola Ivanović je ovog leta stigao na Mali Kalemegdan, nakon što je nekoliko prethodnih sezona bio lider podgoričke Budućnosti.\nNaredni meč, crveno-beli igraju u petak protiv Fenerbahčea (19.45) na startu Evrolige, dok u drugom kolu ABA lige, narednog ponedeljka dočekuju Nikolin bivši klub, Budućnost (21), u reprizi prošlosezonskog finala.


DŽUDO Brnabić čestitala Milici Nikolić na evropskoj bronzi\nPremijerka Ana Brnabić čestitala je reprezentativki Srbije, džudistkinji Milici Nikolić osvajanje bronzane medalje na Evropskom prvenstvu u Tel Avivu.\n"U nadmetanju sa ozbiljnim protivnicama, dokazali ste da sportski duh, upornost i istrajna borba dovode do trona", poručila je u čestitki premijerka. Posle petnaest godina, vi ste prva sportistkinja kojoj je uspelo da osvoji medalju u džudou i time obradujete sve građane Srbije i učinite ih ponosnim. Želim vam još mnogo uspeha u karijeri", navela je Brnabić, a saopštila kancelarija Vlade za saradnju s medijima.\nNAPRAVLJEN KORAK KA OLIMPIJSKIM IGRAMA Milica Nikolić osvojila bronzanu medalju na Gran priju u Bakuu\nUBIJEN ČUVENI OLIMPIJAC Tuga i neverica: "Nesporazum” kolega ODNEO DVA ŽIVOTA!\nKolin Mekre kriv za nesreću u kojoj je izgubio život\nBivši svetski reli šampion Kolin Mekre poginuo je 2007. godine u helikopterskoj nesreći, a tek četiri godine kasnije je otkriveno da je Škotlanđanin kriv za sopstvenu smrt, kao i još tri osobe, uključujući njegovog sina.


"Telenor Srbija" tuži "Junajted grupu" za nelojalnu konkurenciju\nTanjug | 18. feb 2021.\n„Telenor“ u saopštenju ocenjuje da ova grupacija kompanija, počev od 25. januara 2021. godine sprovodi neistinitu i intenzivnu medijsku kampanju, koristeći medije u svom vlasništvu N1 i Nova S, čime nastoji da spreči ili oteža ulazak „Telenora“ kao novog konkurenta na tržištu distribucije medijskog sadržaja.\nU saopštenju, „Telenor“ podseća da „Junajted grupa“ i „SBB“ imaju većinski položaj na tržištu distribucije medijskih sadržaja od 46,1 odsto, dok „Telenor“ tek treba da uđe na ovo tržište, i to nakon što nadležni organi Srbije, kako navode, nezavisno, stručno i nepristrasno donesu odluku.\n„Telenor Srbija“ ističe da su potpisani ugovori o zakupu „Telekomove“ infrastrukture u potpunosti u skladu sa zakonima Srbije i da u njima nema naznaka narušavanja konkurentnosti ili medijskog pluralizma u Srbiji.\nKako je navedeno, „Telenor Srbija“ je do sad dva puta bezuspešno tražio od „Junajted grupe“ ponudu za distribuciju kanala koji su u vlasništvu ili čijim pravima raspolaže ova grupacija, jer je ambicija kompanije da u budućoj ponudi ima što širi mogući izbor kanala, uključujući Novu S, N1, Sport klub i ostale.\n„Kao i prethodna tužba koju je kompanija Telenor Srbija podnela za nadoknadu štete, i tužba za nelojalnu konkurenciju usmerena je protiv kompanija koje su kreatori medijske kampanje. Tužbom za nelojalnu konkurenciju zahteva se da se firmama u vlasništvu Junajted grupe takvo delovanje onemogući, jer se njime krše zakonske norme i dobri poslovni običaji, i da sudska presuda bude objavljena u sredstvima javnog informisanja.“\nTakođe, „Telenor“ navodi da će naknadno opredeliti visinu štete koju je pretrpeo zbog nelojalne tržišne utakmice.\nZbog intenzivne medijske kampanje i optužbi sa kojima se suočava, „Telenor“ je, kako navode u toj kompaniji, bio prinuđen da preduzme pravne akcije kako bi zaštitio svoju reputaciju.\nJunajted grupa SBB Telenor\n← Brnabić: Cenimo ulogu OEBS-a u procesu usvajanja Medijske strategije\nEkipi RTS-a rečeno da ne mogu na Kosovo jer se nisu najavili, oficir za vezu ističe da novinari nemaju tu obavezu →


povrijeđen onijeka okonvu\nOgroman peh za Atlantu, opet teška povreda: Mnogo su očekivali od njega, ali ga neće biti šest mjeseci! 0 Podijeli Podijeli na facebook Podijeli na twitter Podijeli na viber Pošalji na mail\nBaš nema sreće Atlanta sa povredama. Prošle sezone su uvijek bili bez nekog od bitnih igrača, pa je tako sezona počela povredom Bogdana Bogdanovića, a nastavila se tako što je Kem Rediš propustio gotovo čitavu sezonu.\nOn će zbog toga morati da bude bar šest mjeseci van terena, a već je ušao u proces rehabilitacije. Od Okongvua se mnogo očekivalo kada je draftovan kao šesti pik, ali sada će pored Klinta Kapele stručni štab Atlante moći da računa na Bruna Fernanda iz Angole na poziciji centra.\nAtlanta NBA liga povreda


Sastanak članova Kluba sa prof. dr Tanjom Miščević – Klub Privrednika\nČlanovi Srpskog poslovnog Kluba ’Privrednik’ sreli su se sa prof. dr Tanjom Miščević, šeficom Pregovaračkog tima za vođenje pregovora o pristupanju Republike Srbije Evropskoj uniji i njenim timom, uz učešće predstavnika Saveta stranih investitora. Povod za održavanje sastanka je bio dijalog o stanju procesa evropskih integracija u kojima se nalazi privreda Srbije.\nPredsednik SPK ’Privrednik’ gospodin Miodrag Kostić istakao je da privrednici u Srbiji idu u korak sa usklađivanjem sa evropskim standardima i primenom direktiva, kao i pozitivnih iskustava iz prakse evropskih država. Dodao je da je evropsko tržište otvoreno za robu i investicije iz Srbije i regiona, ali da je tu šansu moguće znatno više iskoristiti ukoliko bi se na primer samo poljoprivredna proizvodnja uvećala za dva do tri puta. Dodatne napore treba usmeriti ka zaštiti domaćih proizvođača i trgovaca, smanjenju administrativnih barijera u prometu robe i usluga i usklađivanju sa evropskim standardima. Kada su u pitanju fondovi Evropske unije, potrebno je obučiti kompanije iz Srbije, kako bi razvili kapacitete za korišćenje sredstava iz raspoloživih fondova koji su nam otvoreni danom ulaska u Evropsku uniju.\nGospodin Džon Kiricis, generalni direktor Delez Srbija i član Upravnog odbora Saveta stranih investitora je istakao da proces prilagođavanja donosi mnogo prednosti za Srbiju, čineći je atraktivnijem mestom za ulaganja. Ukazao je da je u procesu prilagođavanja potrebno podići standarde lokalnih proizvođača i dobavljača, kako bi se ostvario veći izvoz na milionsko tržište EU. U tom pogledu, potrebna je tešnja saradnja svih aktera, a strane kompanije koje posluju na tržištu Srbije su spremne da nastave da prenose svoja široka iskustva i znanja domaćim kompanijama.\nGospođa Miščević je istakla da “Pored vladavine prava i reforme državne uprave, i Ekonomsko upravljanje je dobilo primarno mesto u pregovorima Srbije sa Evropskom unijom. Zbog toga smosvake godine u obavezi da izrađujemo Ekonomski program reformi koji obuhvata finansijske elemente, programiranje budžeta i strateške planove razvoja. Država mora i ekonomski biti pripremljena za članstvo a ne samo da je u stanju da usvaja usklađene zakone na čemu će biti fokus sada kada smo otvorili prva poglavlja u pregovorima. Debata sa privrednim sektorom je otvorena, jer insistiramo na uključivanju svih u pregovarački proces. Stručnjaci za poglavlja koja se odnose na finansijske i ekonomske teme će biti konsultovani tokom pregovora, a poslovna zajednica je pozvana da se aktivno uključi i doprinese procesu pregovora. Naš osnovni cilj je da Srbija bude država sa stabilnim institucijama, jasnim standardima, pravilima i procedurama, a to je važno kako za građane, tako i za privredu“, izjavila je gospođa Miščević.


Otpor okupaciji i modernizaciji - Nedelja - Dnevni list Danas\nPočetna » Nedelja » Otpor okupaciji i modernizaciji\nNe može se tvrditi da je sever bio više tradicionalistički nego drugi albanski regioni. Prisustvo albanskih katolika učinilo je da on bude nešto otvoreniji prema evropski zasnovanim modernističkim idejama, uključujući nacionalizam. To što je bio u neposrednoj blizini opasnosti koje su dolazile iz nezavisnih balkanskih država, naročito Srbije i Crne Gore, kao i mogućih austrougarskih, italijanskih i upada drugih sila, svakako je učinilo da je sever politički bio snažniji. Otuda su nastali Prizrenska (1877) i Pećka liga (1899) i pozivi za ujedinjavanje „četiri albanska vilajeta“ (Kosovo, Skadar, Monastir-Bitolj i Janjina) koji su bili značajna mesta u hronologiji severnog aktivizma. Sever i dijaspora (braća Frašeri, Ferenc Toći) oblikovali su ideju albanskog identiteta i autonomije, koja je često bila u sukobu s konkurentskim identitetima – slovenskim i neslovenskim.\nTreba primetiti da srpski kosovski kult, u čijem je centru bila bitka iz 1389, sve do 1860-ih nije bio centralna tema srpskog nacionalizma – pa stoga ni opravdavajuće sredstvo za srpske zahteve prema Kosovu. Kao relativno nov dodatak u tesaurusu srpskog nacionalizma, kult Kosova skrivao je slabosti srpskih pretenzija na ovu oblast sve dok one nisu bile zbrisane rezultatima balkanskih ratova. Ono što su Milan Rakić i drugi srpski posetioci Kosova pre 1912. videli kao polaganje prava biće omogućeno vlašću pobedničke srpske armije. Kada su Crnogorci i Srbi napali otomansku državu u oktobru 1912, naišli su na slab otomanski otpor. Jedine značajne prepreke srpskom napredovanju pružale su albanske jedinice Ise Boljetinija, Idriza Seferija i Bajrama Curija. Srpske reakcije na to bile su surove i s mnogo masakra.\nSrpski ratni cilj bio je porobljavanje Kosova i čitave albanske zemlje od Ohridskog jezera do Jadrana, što bi Srbiji dalo obalsku oblast južno od Ulcinja do Drača, a možda čak i do ušća Škumbe. U tom procesu, masakrirano je nekih 20-25.000 Albanaca, uglavnom u gradovima Ferizaj (Uroševac), Prizren i Đakovica. Cilj je bio da se srpski zahtevi potpomognu „etničkim čišćenjem“ i statističkom manipulacijom pre neizbežne konferencije velikih sila koja će finalizovati nove granice. Konferencija koja je bila sazvana u Londonu (decembar 1912), suočila se s upornom austrougarskom opozicijom bilo kakvom srpskom izlazu na Jadransko more, ali i podrškom Beča nezavisnosti Albanije. Ova gledišta, kojima je sekundirala Italija, a i šire gledano i Britanija, ubrzo su usvojile sve sile. Iz toga je proisteklo veliko pogađanje oko granica Albanije, u kojem se Austrougarska zalagala za prava nove države na veći deo Kosova i današnju zapadnu Makedoniju. Nasuprot tome, Francuska i Rusija podržavale su srpske zahteve za Peć, Đakovicu, Prizren, Debar i Ohrid. Uprkos tome što su dobili sve ove položaje, srpski nacionalisti smatrali su rezultate rata nepravednim. Raspre oko granica s Albanijom nastaviće se dugo nakon Prvog svetskog rata, a prva ozbiljna strana avantura nove Kraljevine Srba, Hrvata i Slovenaca bila je pokušaj da se od Albanije otme oblast Ljume (južno od Prizrena) u kasno leto 1920. Jedna od nenameravanih posledica ove akcije bila je gubitak teritorije Koruške u korist Austrije; mnogi slovenački glasači bili su zaplašeni da se opredele za Jugoslaviju na plebiscitu o teritorijama održanom oktobra 1920. iz straha da bi mogli biti regrutovani u jedinice uključene u Albaniji.\nPolitiku srpske vojske na Kosovu osudila je mala grupa srpskih socijalista i takvi strani levičari kao što je Lav Trocki. Dimitrije Tucović, srpski socijalistički lider, napisao je u svojoj važnoj knjizi Srbija i Albanija: Prilog kritici osvajačke politike srpske buržoazije 1914. da je „danas veoma rizično zagovarati potrebu zajedničkog rada s Albancima. U kobnom nadmetanju da se opravda pogrešna politika (srpske) buržoazije, štampa je stvorila gomilu lažnih i tendencioznih gledišta o Albancima, dok je srpska politika osvajanja s njenim varvarskim metodima morala da ispuni Albance dubokom mržnjom prema nama. Ali u prošlosti nije bilo tako. Kao što se može videti iz opisa Marka Miljanova (crnogorskog vojnog komandanta i pisca), srpska i albanska plemena živela su u bliskom kontaktu pod turskom vladavinom. Bila su povezana visokim stupnjem društvenog reciprociteta koji je bio izražen u mnogim zajedničkim običajima, tradicijama i uspomenama, kao i zajedničkim akcijama protiv turskih vlasti“.


Raseljeno 23.000 ljudi zbog dva požara u Kaliforniji\nBeta\t 14. septembra 2015. 22:20\nZbog dva požara koja su desetkovala cela naselja u Severnoj Kaliforniji raseljeno je 23.000 ljudi, javili su danas zvaničnici te zapadne američke države.\nMark Gilarduči, direktor Kancelarije za hitnu službu rekao je danas na konferenciji za novinare da je oko 13.000 ljudi moralo da napusti svoje domove zbog požara koji je izbio 30 kilometara severno od doline Napa. Oko 10.000 ljudi moralo je da pobegne iz svojih kuća zbog drugog požara udaljenog oko 320 kilometara odatle u Sjera Nevadi.\nCentri za evakuaciju su prepuni, a u požarima je uništeno stotine domova i drugih zgrada i potvrđeno je da je jedna osoba poginula. Gilarduči je rekao da se još stanovnika te oblasti vodi kao nestalo.\nBroj domova uništenih u požaru u Sjera Nevadi u okruzima Amador i Kalaveras popeo se na 135. Taj požar je danas 30 posto savladan. U drugom požaru uništeno je oko 400 kuća.\nZbog požara je u Kaliforniji juče proglašeno vanredno stanje.


Web servisi - Magma\nWeb servisi su web aplikacije koje obezbeđuju određenu elektronsku uslugu putem Interneta. Web servisi se nalaze i izvršavaju na web serveru, a mogu da ih koriste drugi web servisi, web sajtovi ili aplikacije.\nMnoge organizacije koriste višestruke softverske sisteme za upravljanje podacima i resursima. Velika je verovatnoća da ti sistemi koriste različite programske jezike i različite baze podataka. Ipak, često se javlja potreba da takvi softverski sistemi međusobno komuniciraju i razmenjuju podatke preko interneta. Web servisi su sjajan web alat koji može da realizuje takvu razmenu.\nBesplatni web servisi\nZa vas smo izradili nekoliko besplatnih web servisa koje možete da integrišete u vaš web sajt, web portal ili web aplikaciju. Instalaciju naših web servisa ćete obaviti za samo nekoliko sekundi, kopiranjem jednostavnog HTML koda. Prikaz elemenata svakog web servisa kontrolišete podešavanjem parametara za koje su data detaljna objašnjenja.\nMagma web usluge\nIzrada web sajtova, web portali, razvoj web aplikacija, SEO optimizacija.\nERP sistemi, upravljanje flotom, upravljanje projektima, data mining, web scraping, migracija podataka.\nMagma CMS sistem, online prodavnice, B2B i B2C platforme, oglasni portali.\nKursna lista i valutni kalkulator


Vesti online / Vesti / Svet / Tri "žarišta" u Evropi, tu je i Zapadni Balkan\nTri "žarišta" u Evropi, tu je i Zapadni Balkan\nU izveštaju američkog direktora Nacionalne obaveštajne službe Danijela Koatsa za Balkan se navodi da će postojati nizak nivo rizika od nasilja.\nU izveštaju se prikazuju bezbednosne procene pretnji u svetu u 2019. godini.\n"Na Zapadnom Balkanu gotovo sigurno će i dalje ostati neki rizik niskog nivoa od izbijanja nasilja i mogućnost otvorenog vojnog sukoba tokom 2019. godine", navodi se kratko u odeljku "Balkan" u okviru izveštaja na 42 strane kojima je obuhvaćen ceo svet.\nRusija će, dalje se navodi, nastojati da iskoristi etničke napetosti i visok stepen korupcije kako bi sprečila sposobnost zemalja Zapadnog Bakana "da se kreću napred prema EU i NATO".\nDeo koji se odnosi na bezbednosnu situaciju u Evropi, izdvaja tri problematična pitanja - region Zapadnog Balkana, Tursku i izlazak Velike Britanije iz EU.\nIzmeđu ostalog, za Tursku piše da "turske regionalne ambicije, nepoverenje prema SAD i rastući autoritarizam turskih lidera komplikuju bilateralne odnose i čine Ankaru spremnijom da osporava američke regionalne ciljeve".\nIzveštaj je najveći deo posvetio svetskim žarištima kao što su Sirija, Irak, Nigerija, Jemen i pretnjama takozvane Islamske države ali i nuklearnom programu Severne Koreje, svemirskom naoružanju, naoružanju za masovno uništenje...\nIzveštaj o bezbednosnim pretnjama predstavljen je 29. januara pred Senatskim odborom za obaveštajna pitanja.\nNacionalna obaveštajna služba\nSVET Poljska je ključ u obuzdavanju Rusije\nSVET Princ Hari se tajno obučava za odbijanje "ruske agresije"\nSVET Britanski ministar: Asad će biti na vlasti još neko vreme


Predavanje Sema Janga i Kingdom edukejšn stipendije za savremene gimnazijalce | Savremena gimnazijaSavremena gimnazija\nPredavanje Sema Janga i Kingdom edukejšn stipendije za savremene gimnazijalce\nApril 28, 2016 Comments Off on Predavanje Sema Janga i Kingdom edukejšn stipendije za savremene gimnazijalce\nU goste Savremenoj gimnaziji došao je Sem Jang, osnivač prestižne svetske organizacije Kingdom edukejšn, koji je sa učenicima pričao o studiranju u inostranstvu i stipendijama za letnju školu koju organizuje upravo Kingdom edukejšn.\nInspirativno predavanje Sema Janga\nUčenici su na predavanju pod nazivom „Uspeh u školovanju, poslu i životu” mogli da saznaju više o tome kako izgleda školovanje u inostranstvu, te su savremeni gimnazijalci uživali u poučnim pričama i pomno pratili izlaganje Sema Janga.\nOsnivač Kingdom edukejšna podelio je sa prisutnima i svoja iskustva tokom školovanja, ali i poslovnog života, i tako inspirisao učenike da slede njegov primer i postižu izvanredne rezultate čime god da odluče da se bave.\nStipendije za savremene gimnazijalce\nZbog oduševljenja kvalitetom rada Savremene gimnazije, kao i znanjima i veštinama savremenih gimnazijalaca, organizacija Kingdom edukejšn, u saradnji sa Savremenom gimnazijom, pružiće jedinstvenu priliku učenicima da se pridruže letnjoj školi, koju Kingdom edukejšn organizuje tokom jula i avgusta u univerzitetskim centrima širom Velike Britanije.\nSavremeni gimnazijalci imaju priliku da preko svoje škole apliciraju za Kingdom edukejšn stipendiju za letnju školu, a najistaknutiji će moći će da provedu nezaboravno leto u Kembridžu, Daramu, Londonu i Sent Andreasu.\nPodrška učenicima na putu ka uspehu\nSavremena gimnazija ne samo da pruža najbolji izvor znanja i veština u toku srednjoškolskih dana, već se trudi da svojim učenicima obezbedi najbolje mogućnosti i za nastavak školovanja, kako na domaćim tako i na univerzitetima širom sveta.\nVerujemo da je ovo predavanje, kao i ono koje je prošlog mesaca održao Piter Čepl iz iste organizacije, bilo od velike pomoći učenicima i obezbedilo im upravo onu vrstu smernica koje su im potrebne. Posebno se radujemo saradnji sa organizacijom Kingdom edukejšn i stipendijama za učenike Savremene gimnazije.


„Ikea“ počela gradnju novog šoping-parka u Srbiji: Otvaranje 2022. - 12.04.2021, Sputnik Srbija\n„Ikea“ počela gradnju novog šoping-parka u Srbiji: Otvaranje 2022.\nPored robne kuće „Ikea“ Beograd u Bubanj potoku počela je izgradnja „AVA Šoping parka“, prostranog trgovačkog centra na otvorenom. 12.04.2021, Sputnik Srbija\nvesti, ikea, beograd, ekonomija\nPored robne kuće „Ikea“ Beograd u Bubanj potoku počela je izgradnja „AVA Šoping parka“, prostranog trgovačkog centra na otvorenom.\nNovi kompleks za kupovinu i zabavu, ranije poznat kao „Ikea Beograd ritejl park“, prostiraće se na površini od više od 30.000 kvadratnih metara.\nSa auto-putem će biti povezan dodatnim isključenjem, a planiran je i prilaz sa obilaznice oko Beograda, saopšteno je iz ove kompanije.\n„Veoma nam je drago što se radovi na ovako važnoj investiciji za grad Beograd i lokalnu zajednicu odvijaju prema planu, uprkos teškim okolnostima usled pandemije. Lokalna građevinska kompanija ’IT Tel‘ i ’Vila grad‘, naš glavni izvođač radova u ovom projektu, zaposliće više od 800 novih radnika u fazi izgradnje. Nadamo se uspešnom periodu gradnje i, ako sve bude teklo po planu, planiramo da otvorimo ’AVA šoping park‘ u proleće 2022“, rekao je Branko Mihajlov, glavni menadžer projekta.\nKompanija će ovom investicijom, vrednom više od 50 miliona evra, stvoriti priliku za zapošljavanje oko 400 ljudi u Srbiji.\nPrvu fazu čine izrada nasipa na celoj lokaciji, izgradnja parkinga i internih kolskih i pešačkih saobraćajnica u kompleksu, sa celom pratećom podzemnom infrastrukturom i objektima.\nU ovoj fazi predviđeni su i stanica javnog gradskog saobraćaja, stajalište za taksi vozila, parkirališta za bicikliste, specifična parking mesta (za lica sa posebnim potrebama, porodična parking mesta, potom mesta za vozila sa prikolicom, za zaposlene, te ona za punjenje električnih vozila).\nUkupno je projektovano 1.617 mesta za parking. Od toga 358 mesta ostvareno je rekonstrukcijom postojećeg parkinga, dok je ostatak novoprojektovan, prenosi B92.\nU drugoj fazi predviđen je veliki maloprodajni objekat „Strip mol“ sa dva izdvojena maloprodajna objekta – „Kafe“ i „Trafika“.\nZatim, treću fazu čini maloprodajni objekat „Do It Yourself“, spratnosti P+1. Četvrta faza planirana je za dva samostalna trgovinska objekta „Stend aloun 1“ i „Stend aloun 2“. Ugostiteljski objekat „Fast fud 1“ čini petu, „Fast fud 2“ šestu i na posletku „Fast fud 3“ sedmu fazu.\nKako se dodaje u zvaničnoj dokumentaciji, paralelno sa izgradnjom kompleksa izvodiće se deo planirane ulice i novi kružni tok, ali oni nisu predmet ovog projekta.\nVeliki deo slobodnih površina predviđen je za ozelenjavanje, a u tu svrhu izabrane su sadnice visokih lišćara, zasadi žbunja, perene i ukrasne trave i travnjaci.


Amerika uvodi drugi paket sankcija Rusije zbog trovanja Skripaljevih? - 02.08.2019, Sputnik Srbija\nAmerika uvodi drugi paket sankcija Rusije zbog trovanja Skripaljevih?\nAmerički predsednik Donald Tramp potpisao je ukaz o uvođenju drugog paketa sankcija protiv Rusije zbog incidenta sa trovanjem bivšeg ruskog obaveštajca Sergeja... 02.08.2019, Sputnik Srbija\n07:51 02.08.2019 (Osveženo: 08:42 02.08.2019)\nAmerički predsednik Donald Tramp potpisao je ukaz o uvođenju drugog paketa sankcija protiv Rusije zbog incidenta sa trovanjem bivšeg ruskog obaveštajca Sergeja Skripalja i njegove ćerke Julije u britanskom Solsberiju, saznaje „Politiko“, pozivajući se na neimenovane izvore iz američke administracije.\nTu informaciju još niko od američkih visokih zvaničnika nije potvrdio.\nKako podseća list, prvi paket sankcija koje je Amerika uvela protiv Rusije, u okviru zakona „O kontroli hemijskog i biološkog oružja“, stupio je na snagu 27. avgusta 2018. godine.\nNešto ranije su dvojica člana Predstavničkog doma SAD, demokrata Eliot Engel i republikanac Majkl Makol uputili Trampu pismo pozvavši ga da bez odugovlačenja uvede drugi paket sankcija protiv Rusije.\nU tom pismu se navodi da će oni, u slučaju da Tramp to ne učini, preduzeti određene korake i „preneti“ stvar na nivo Kongresa.\nList „Politiko“, međutim, ne precizira o kakvim konkretnim merama je reč.


Bluetooth naočare za sunce B-Speech® Rocky: Bluetooth Slušalice: SveZaKucu.rs Prodaja, Cena, Beograd, Srbija\nPoslednja cena bila je: 8902 din\nKarakteristike proizvoda: Bluetooth naočare za sunce B-Speech® Rocky\nBluetooth naočare za sunce\nSpoj moderne tehnolodije i mode\nModeran dizajn (vidi slike)\nVrhunski materijal i kvalitet\nDomet: 10 metara, Class 2\nHeadset- and handsfree-profil\nKompatibilan sa svim uređajima koji podržavaju Bluetooth\nKompatibilan sa svim mobilnim telefonima koji podržavaju Bluetooth\nRedail funkcija (ukoliko mobilni telefon ima podršku za ovu funkciju)\nPozivanje glasom (ukoliko mobilni telefon ima podršku za ovu funkciju)\nAutonomija: 150 h standby, 6 h razgovora\nDigital Signal Processor - smanjuje spoljašnju buku i eho\nIntegrisana Lithium Polymer 150mAh baterija\n65% brže konektovanje\nMini USB punjač za putovanja\nMogučnost podešavanja glasnoće\nOpis proizvoda: Bluetooth naočare za sunce B-Speech® Rocky\nNaočare za sunce opremljene najnovijom Bluetooth 1.2 tehnologijom. B-Speech® Rocky radi sa svim uređajima koji imaju podršku za Bluetooth na rastojanju od 10 metara. Naočare možete koristiti u kombinaciji sa desktop i laptop računarima, mobilnim telefonima, PDA uređajima...\nB-Speech® Rocky predstavlja logičnu kombinaciju modernih tehnologija i mode, ovaj praktičan proizvod dolazi sa punjivom Lithium Polymer baterijom od 150mAh. Ova baterija obezbeđuje autonomiju od 150 časova standby ili 6 časova razgovora. Mikrofon dolazi sa ugrađenim Digital Signal Processor-om koji smanjuje spoljašnju buku i eho. Naočare su praktične za korišćenje u automobilu, na ulici, moru, planini.\nB-Speech® Rocky dolazi sa zaštitnom torbicom, mini punjačem za putovanja, uputstvom za upotrebu i garancijom.\nIzdiktirajte operateru šifru proizvoda - šifra ovog proizvoda je: 2145\nSifra 2145, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 2145, 2, Pavle Milosevic, Obalska 18, 11000, Beograd, 063123123, pavmi@szk.com


Postepeno snižavanje poreza i doprinosa na plate | Kamatica\nPočetna > vest > Postepeno snižavanje poreza i doprinosa na plate\nPostepeno snižavanje poreza i doprinosa na plate\nTekst objavljen: 06.05.2015 11:10\nMinistar privrede Željko Sertić je izjavio danas da postoji mogućnost da se u naredne tri do četiri godine započne postepeno smanjivanje poreza i doprinosa na plate i penzije.\n"Porezi i doprinosi na plate i penzije su kod nas na nivou kao u regionu, mi se trudimo da budu i niži", rekao je Sertić novinarima u Privrednoj komori Srbije odgovarajući na pitanje novinara - zašto se ako veće postoji u budžetu prostor za povećanje plata i penzija to ne iskoristi za snižavanje poreza.\nSertić je kazao da u akcionom planu strategije za mala i srednja preduzeća (MSP) postoji ideja da u naredne tri do četiri godine počne postepeno smanjivanje poreza i doprinosa.\n"Ali, kao i pitanje povećanja plata i penzija to mora da bude usklađeno sa svim makroekonomskim pokazateljima, takođe, tu nam je važno i mišljenje Svetske banke i MMF - a, da ne bi došlo do problema u budžetu", istakao je Sertić.\nPrema njegovim rečima, kada bismo doneli odlluku o smanjivanju poreza i doprinosa automatski bi imali neku razliku "koja bi se potencijalno pojavila kao minus u budžetu, a to može da se kompenzira većom prijavom zaposlenih, što se, ipak, najčešće ne dešava ukoliko su sniženja relativno mala".\nOn je kazao da svakako mora da se paralelno osnaži ekonomski život MSP.\nmala i srednja preduzeća Privredna komora Srbije penzije plate porezi i doprinosi


Đukanović i Krivokapić "ratuju" na Tviteru - mediji.net\nĐukanović i Krivokapić "ratuju" na Tviteru\nAktuelni predsednik Crne Gore Milo Đukanović i premijer Zdravko Krivokapić, zbog incidenata koji su se danas dogodili u Nikšiću i Podgorici, šalju jedan drugom poruke, putem svojih Tviter naloga, u kojima se međusobno optužuju za ove događaje.\nPredsednik Vlade Crne Gore Zdravko Krivokapić prvo je pozvao predsednika Crne Gore Mila Đukanovića “da ne destabilizuje državu i da narod koji je izveo na ulice pozove da se vrati kućama.”\nKrivokapić je rekao da neredi koje produkuje neće zaustaviti ruku pravde i pravnu...\nU Podgorici je odziv građana na vakcinaciju izuzetno mali, jer je trenutno dostupna samo AstraZeneka, a očekuje se da će se situacija promeniti kada budu dostupne ruska i kineska vakcina.\nZVICER POBEGAO U JUŽNU AMERIKU: Vođa "kavačkog klana" preko Albanije izašao iz Crne Gore, odleteo avionom?\nNavodni vođa "kavačkog klana" Radoje Zvicer pobegao je iz Crne Gore, pišu mediji.\nOpozicija: Potpis Porfirija protivan volji Amfilohija\nPotvrda patrijarha srpskog Porfirija da će posle uskršnjih praznika doći u Crnu Goru da u ime Crkve potpiše Temeljni ugovor sa vladom izazvala je oštra reagovanja opozicije, koja tvrdi da je to suprotno volji mitroplita Amfilohija i potvrđuje da Mitropolija crnogorsko-primorska nema autonomiju u toj...\nSrbija i Crna Gora spadaju među tri države sa najslabijim učinkom u oblasti slobode medija na području Evropske unije (EU) i Balkana, izjavio je danas predstavnik nevladine organizacije Reporteri bez granica (Reporters sans frontieres - RSF) Pavol Salaj.


U cilju regulisanja dugova Republike pre stupanja na snagu Zakona o redovnom izmirenju plaćanja, Ministarstvo finansija do kraj godine doneće niz mera u cilju regulisanja dugova zdravstvenih ustanova. Dr Radovan Ilić, director pirotske bolnice napomenuo je značaj ove akcije iako ova ustanova nema velika dugovanja\n-Ovim putem biće pokriveno i nešto troškova našej ustanove. Ono što predstavlja ograničenje u zdravstvenom sistemu jeste nedovoljno sredstava. Činjenica je da ukoliko imamo škrto odvajanje novca teško će zdravstveni sistem uspeti da se izbori za svoje mesto u sistemu svetske medicine. Ona je skupa počev od infrastrukture kao preduslova za pružanje usluga pa sve do školovanja kadra, to sve iziskuje velika sredstva i mi ćemo teško u tom smislu držati korak sa Evropom – dodaje dr Ilić.\nJavna rasprava o nacrtu Zakona o zaštiti prava pacijenata za region Jugositočne Srbije biće održana u Nišu 26. novembra gde će učestvovati i predstavnici bolnice. Novina koja je predložena novim nacrtom zakona jeste da zaštitnici prava pacijenata ubuduće ne budu više u domovima zdravlja i bolnicama, već pri gradskim opštinama, kaže dr Ilić. Ukoliko pacijenti ne budu bili zadovoljni ombudsmanom, u gradskim opštinama postojaće i više instanca, tačnije Savet za zdravlje, kome će takođe moći da se obrate.\nU okviru humanitarne akcije Fonda B 92 pod nazivom “Bitka za bebe” , pirotska Opšta bolnica dobila je 2 inkubatora. Dr Radovan Ilić, direktor ove zdravstvene ustanove kaže da je ovo još jedan doprinos opremanju odeljenja ginekologije i porodilišta\n-U našu bolnicu su stigli pre dve nedelje i instalirani su, inkubatori koje je donirala američka ambasada. Očekujemo da u najskorije vreme Pirot posete predstavnici Fonda B 92 i donatori kako bi organizovali svečano uručenje. Na ovu akciju nadovezaću i važnost aktivnosti lokane samouprave, činjenica je da svi zajedno učestvujemo u opremanju bolnice, i dobro je dok ima zainteresvanih za to. Pomenuću i pirotsko Osnovno javno tužilaštvo koje uplačuje sredstva za kupovinu opreme za porodilište i ginekologiju – kaže dr Ilić.\n© Opšta bolnica Pirot 2017


Lakše preko Jadra i Zapadne Morave\nBLIŽI se kraj mukama stanovnika Gornjeg Jadra, koje traju od majskih poplava 2014. godine, kada je nabujali Jadar uništio most izgrađen 1995. godine. Radovi na novom mostu koji se gradi na mestu starog, u punom su zamahu. Ojačanja, uređena i ulepšana pločama sa bočnih strana su završena, radi se središnje ojačavanje iz korita reke ka delu mosta preko kog će prelaziti vozila i ljudi, kao i uređenje reke u oba pravca, uz postavljanje obaloutvrde. Vidoje Petrović, gradonačelnik Loznice, podseća da je grad imao projekat, a novac za radove obezbedila je Vlada Srbije, preko JP "Putevi Srbije".\n- Pre nego što je postavljen privremeni most, meštanima smo obezbedili pontonski koji je obezbeđivala Vojska Srbije, a za to smo plaćali skoro sedam miliona dinara - kaže Petrović uz zahvalnost Vladi Srbije. Ovaj most podiže se nedaleko od spomen-kompleksa posvećenog stradanju 3.000 ljudi ovog kraja u fašističkoj kaznenoj ekspediciji, oktobra 1941. godine.\nNovi most preko Zapadne Morave dobiće i u Trsteniku na mestu visećeg mosta, takođe oštećenog tokom poplava u maju 2014. Radovi se planiraju u drugoj polovini ove godine, a ugovor su potpisali predstavnici opštine, JKP "Komstan" i Ministarstvo građevinarstva, saobraćaja i infrastrukture. Projekat se pokreće zahvaljujući bespovratnim sredstvima Nemačke razvojne banke (KFV) od 452.000 evra.\n- Most će i dalje moći da nosi magistralni cevovod, odakle se vodom snabdeva oko 15.000 Trsteničana, ali će ujedno biti predviđen i za pešake - kaže Miroslav Aleksić, predsednik opštine.\n- Povezaćemo pešačku zonu duž leve i desne obale Zapadne Morave i započeti projekat uređenja Omladinskog keja čime će se dobiti izuzetan prostor za odmor rekreaciju. Imamo i kompletno pripremljen projekat uređenja i regulacije rečnog toka.\nDatum: 05.02.2016 Izvor: Novosti


Dom zdravlja traži JMBG za zakazivanje pregleda | (Vesti - 06.07.2016) Novi Sad\n06.07.2016 u 19:47h\nDom zdravlja traži JMBG za zakazivanje pregleda\nDom zdravlja "Novi Sad" počeo je da traži od pacijenata, prilikom zakazivanja pregleda putem call centra, da operateru izdiktiraju jedinstveni matični broj (JMBG).\nNova praksa se uvodi zbog uključivanja ove ustanove u integrisani informacioni sistem, a građanima se poručuje da će zakazivanje na ovaj način biti brže i jednostavnije. Međutim, kako za 021 potvrđuje Poverenik za zaštitu podataka o ličnosti, "Dom zdravlja" bi trebalo da nađe drugi način da obavlja zakazivanje, bez uzimanja JMBG, s obzirom na to da postoje manje opasne alternative.\nPrema Zakonu o zaštiti podataka o ličnosti, niko ne sme da obrađuje lične podatke bez pristanka osobe, odnosno bez zakonskog ovlašćenja ili pravnоg osnova, kaže za 021 Zlatko Petrović, pomoćnik generalnog sekretara Poverenika.\n- Da bi se izvršila identifikacija osobe koja poziva i zakazuje lekarski pregled, zdravstvenoj ustanovi je neophodno da, pored imena i prezimena, obradi i podatak kojim raspolaže, u skladu sa zakonom, a koji nesumnjivo ukazuje na konkretnu osobu. U tom smislu, kad neko zakazuje lekarski pregled neposredno, ovlašćeno lice u zdravstvenoj ustanovi izvršiće identifikaciju te osobe obradom podataka o ličnosti koji su sadržani u zdravstvenoj knjižici, kao ispravi o zdravstvenom osiguranju kojom se dokazuje svojstvo osiguranog lica. Kako pri zakazivanju lekarskog pregleda putem telefona ne postoji mogućnost neposrednog uvida u zdravstvenu knjižicu, potrebno je saopštiti i dodatni podatak, u cilju neosporne identifikacije - navodi Petrović.\nPomoćnik generalnog sekretara Poverenika pojašnjava da se JMBG deli po rođenju, sadržan je u više dokumenata i neophodan je pri formalnim komunikacijama s državnim institucijama, između ostalih i sa zdravstvenim ustanovama.\n- Međutim, kako je JMBG podatak koji je više puta i na razne načine kompromitovan (tokom 2014. godine omogućen je slobodan pristup JMBG za 5,2 miliona građana Srbije na stranici Agencije za privatizaciju) i mogućnost njegove zloupotrebe je izrazito velika. Posebno u telefonskoj komunikaciji, bez uvida u javnu ispravu, pa je potrebno razmotriti upotrebu nekog drugog jedinstvenog identifikatora, koji nije direktno povezan sa ličnim svojstvima lica na koje se taj podatak odnosi i koji nije kompromitovan kao JMBG - navodi Petrović.\nU ovom slučaju, pojašnjavaju u kancelariji Poverenika za zaštitu podataka o ličnosti, mogao bi da se koristi broj zdravstvenog kartona ili lični broj osiguranika (LBO), koji dodeljuje Centralni registar za obavezno socijalno osiguranje.\nOvo znači da građani nisu u obavezi da ostavljaju JMBG, tj. niko ne sme da ih prisili da ga diktiraju, naročito ne preko telefona. Ukoliko želite da zakažete pregled bez diktiranja JMBG, to učinite odlaskom u ustanovu sa zdravstvenom knjižicom.\nPovezane teme Dom zdravlja Dom zdravlja Novi Sad jmbg lekarski pregled poverenik za zaštitu podataka o ličnosti zdravstvena knjižica


Vesti online / Vesti / Srbija / "Nikolić neće ići u Srebrenicu!"\n"Nikolić neće ići u Srebrenicu!"\nPredsednik Srbije Tomislav Nikolić neće ići u Srebrenicu, izjavio je za "Danas" savetnik predsednika Ivan Mrkić.\nPokloniće se muslimanskim žrtvama u Srebrenici pošto isto učini Bakir Izetbegović u Kravicama, Bratuncu i drugim mestima: Nikolić\n- Kao što smo više puta objašnjavali, predsednik bi bio spreman da se pokloni muslimanskim žrtvama u Srebrenici pošto bi isto učinio (bošnjački član predsedništva BiH) Bakir Izetbegović u Kravicama, Bratuncu i drugim mestima - rekao je Mrkić.\n* Genocid podmeću i srpskoj deci\n* "Pojedinačni zločini nad Srbima neuporedivi s pokušajem iskorenjivanja Bošnjaka"\n* Nikoliću, Vučiću ne idite u Srebrenicu! Tako priznajete navodni genocid\n* "U Srebrenici je bio zločin, a u Oluji genocid"


Džaferović: Ugrožavanjem Dejtona u pitanje se neće dovesti BiH, već RS\n/ Plus / Politika / Džaferović: Ugrožavanjem Dejtona u pitanje se neće dovesti BiH, već RS\nN122.12.2018. u 20:32\nŠefik Džaferović, član Prdsjedništva Bosne i Hercegovine iz reda bošnjačkog naroda, je reagovao na današnji susret između Milorada Dodika, predsjedavajućeg Predsjedništva Bosne i Hercegovine i Aleksandra Vučića, predsjednika Srbije, u Beogradu. Imzeđu ostalog, Džaferović je poručio da posjeta Dodika nije bila u ime kolektivnog vodstva zemlje, već privatna i da ugrožavanjem Dejtonskog mirovnog sporazuma se u pitanje neće dovesti Bosna i Hercegovina, već Republika Srpska.\n“Današnja posjeta predsjedavajućeg Predsjedništva BiH Milorada Dodika Beogradu i njegov susret sa predsjednikom Republike Srbije nije bila ni službena, ni zvanična posjeta u ime Predsjedništva Bosne i Hercegovine, nego isključivo privatni čin.\nZagovaranje ‘samoopredjeljenja Republike Srpske’ i traženje za to podrške od predsjednika Republike Srbije, predstavlja poziv na direktan nastraj na teritorijalni integritet Bosne i Hercegovine, Dejtonski mirovni sporazum, a time i mir u regionu.\nSve dok obavlja funkciju člana Predsjedništva BiH, Milorad Dodik je dužan da poštuje Ustav i zakone BiH, i da zastupa isključivo stavove koji su usaglašeni unutar Predsjedništva BiH”, istakao je član Predsjedništva iz reda bošnjačkog naroda.


SVET IGARA - TEST PLAY - Europa Universalis IV: Cradle of Civilization\nJoš jedna Paradoxova grand strategija dobila je dvanaestu ekspanziju. Tako Univerzalna Evropa održava mrtvu trku sa starijim (i po datumu izlaska i po periodu kojim se bavi) bratom, igrom Crusader Kings 2. Cradle of Civilization je proširenje koje se usredsređuje na ugođaj igranja u regionu Bliskog istoka, obogaćujući i diversifikujući države od Egipta, preko Levanta i Mesopotamije, do Iranske visoravni, što je oblast u kojoj su ponikle i neke od prvih velikih civilizacija.\nCradle of Civilization je proširenje za Europa Universalis IV koje će vam otkriti čari Bliskog istoka.\nKolevka Civilizacije donosi nove trgovinske opcije koje omogućavaju vašim trgovcima bavljenje raznim muljažama radi dobiti i ruiniranja konkurencije. Kada zađete u periode gde je dostupna profesionalizacija vojske, sa ovom ekspanzijom će vas tamo čekati niz zanimljivih opcija za obuku vojske. Sada je moguće i unapređivanje savetnika da bi pružali veće bonuse. Tu su i neke promene funkcionisanja religije i nacionalnih ideja i još sitnijih dodataka gameplayu.\nMuslimanske države koje su dobile najviše novog sadržaja sada mogu prikupljati posebne takse i mogu odabrati školu islama koju slede, od kojih svaka daje posebne bonuse. Najvažniji dodatak su novi društveni sistemi, poput mamelučke vladavine, persijske šiitske teokratije i Timerlanovog naslednog sistema. Persija ima zanimljive bonuse i nove opcije, poput pozivanja inostranih šiita da se nasele, regrutovanja fanatičnih dobrovoljaca i verskih ratova. Egipatski mameluci su bili, kao što možda znate, vladarska vojna kasta sačinjena od robova, koji su preuzeli vlast nad Egiptom od kalifa. Ekspanzija nam dosta dobro prenosi njihov sistem vladavine, gde se iz redova visokih zvaničnika bira novi sultan uz konstantno balansiranje interesa i etničke podele (pošto su većina zvaničnika poreklom strani robovi). Igraču koji upravlja Mamelučkim sultanatom daju se mogućnosti da manipuliše etničkom kompozicijom države i vojske, kupuje i prodaje robove i obučava nove mameluke. Kad smo već kod robova vojnika, i janičarski sistem je obogaćen, dok su izmene u Otomanskoj imperiji dovele do pada njene snage i učinile Bliski istok daleko prijemčivijim za igranje, valjda da bi igrači mogli da se nauživaju friških dodataka, dok je i igranje sa Vizantijom ili Srbijom sada lakše.\nUz sve što dodaje igri, teško je preporučiti ovu ekspanziju čak i fanovima serijala zbog relativno visoke cene (20 evra) i premalo sadržaja. Zbog toga Cradle of Civilization preporučujemo samo igračima koji su zagriženi fanovi ambijenta Bliskog istoka u tematskom periodu Europe Universalis.\nwww .europauniversalis4 .com


RT: Rusija će dalje sankcije SAD tretirati kao otvorenu objavu ekonomskog rata - Medvedev\nIzvor: Vostok.rs, 10.Avg.2018, 07:22\nPremijer Dmitrij Medvedev upozorio je Sjedinjene Države da će se sve naredne sankcije koje se odnose na ruske bankarske operacije i valutnu trgovinu tretirati kao proglašenje ekonomskog rata i da će se na njih odgovarati na bilo koji potreban način.\nDalje jačanje sankcija protiv Rusije može se smatrati najavom ekonomskog rata, rekao je premijer Dmitrij Medvedev.\n"Ne bih želeo da komentarišem buduće sankcije, ali mogu reći jednu stvar: Ako uvedu nešto poput zabrane bankarskih operacija ili korišćenja bilo koje valute, mi ćemo to tretirati kao proglašenje ekonomskog rata. I shodno tom, moramo da odgovorimo na to - ekonomski, politički ili na bilo koji drugi način, ako je potrebno", rekao je Medvedev.\n"Naši američki partneri ne bi trebalo da greše u tome", naglasio je on.\nU sredu je američki Stejt department objavio novi krug sankcija na izvoz ruske elektronike sa dvostrukom namenom i drugu opremu, a koje stupaju na snagu 22. avgusta.\nKremlj je više puta odbacio ove navode, dok vlasti Ujedinjenog Kraljevstva nisu pružile nikakve dokaze o učešću Rusije u incidentu. Štaviše, Moskva je eliminisala sve rezerve svog hemijskog oružja po međunarodnim obavezama, za razliku od SAD, koje i dalje ne poštuju ovu obavezu, te imaju velike količine hemijskog oružja.\nDok Rusija zadržava pravo da odgovori na nove trgovinska ograničenja, SAD su zapretile da će intenzivirati sankcije u roku od tri meseca, te da će eventualno ukinuti sav izvoz i uvoz, te zabraniti ruskoj aviokompaniji "Aeroflot" da saobraća za SAD.\nVašington zahteva od Moskve da prizna i obezbedi "pouzdana uveravanja" da Rusija neće koristiti hemijsko oružje u budućnosti. SAD takođe traže "inspekcije na licu mesta" navodnih objekata za proizvodnju hemijskog oružja, a koje je Rusija već zatvorila ili uništila.\nMedvedev: Nove sankcije smatraćemo objavom ekonomskog rata\nIzvor: RTS, 10.Avg.2018\nNa nove sankcije SAD ćemo odgovoriti ekonomski, politički, ili na neki drugi način ako bude potrebno, poručio je premijer Rusije Dmitrij Medvedev. . Premijer Rusije Dmitrij Medvedev upozorio je SAD da će sve sankcije koje...


Izvor: RTS, 15.Nov.2019, 12:48\nKošarkaški klub Crvena zvezda odbila je 1.000 ulaznica koje joj je ponudio KK Partizan pred nedeljni derbi, pozivajući se na propozicije takmičenja u ABA ligi.\nPartizan je domaćin prvog košarkaškog derbija u sezoni, koji se u nedelju igra u Štark areni, pa je >> Pročitaj celu vest na sajtu RTS << Crvenoj zvezdi ponudio kontigent od 1.000 karata za gostujuće navijače.\nZvezda se zahvalila rivalu, ali odbila ponudu pošto na Malom Kalemegdanu smatraju da to nije u skladu sa propozicijama takmičenja u ABA ligi.\n"KK Crvena zvezda mts zahvaljuje se KK Partizan NIS na ponudi da se preko našeg kluba odvija prodaja kontigenta od 1.000 ulaznica koje su namenjene za navijače Crvene zvezde za nedeljnu utakmicu 7. kola ABA lige jtd. Međutim, ovom prilikom ističemo da ne možemo da učestvujemo u prodaji, niti kupovini ovih karata, jer bi time prekršili osnovne i najvažnije propozicije ABA lige. Naše sportske rivale podsećamo ovom prilikom da smo zajednički, i jednoglasno izglasali na Skupštini ABA lige tokom leta i član 3.10 propozicija u kome se jasno navodi 'da se svim klubovima ABA lige zabranjuje organizovano vođenje navijača na gostujuće utakmice'", navodi se u Zvezdinom saopštenju.\nZvezda dodaje da ne može da utiče na odluku crno-belih da li će te ulaznice pustiti u slobodnu prodaju ili ne, za sektor koji je namenio navijačima crveno-belih.\nPogledaj vesti o: Večiti derbi, Zvezda - Partizan, Košarka\nMozzartSport.com: Partizan povodom karata za derbi: Dali smo sve od sebe, za pomak je potrebno dvoje\nZvezda odbila karte za derbi\nKošarkaški klub Crvena zvezda odbio je od Partizana kontingent od 1.000 karata za svoje navijače u derbiju ABA lige pozivajući se na propozicije takmičenja.\nKošarkaški klub Crvena zvezda se oglasio saopštenjem uoči utakmice sa Partizanom koja je na programu u nedelju u okviru ABA lige...Saopštenje prenosimo u celosti i bez redakcijskih izmena...“KK Crvena zvezda mts zahvaljuje se KK Partizan NIS na ponudi da se preko našeg kluba odvija prodaja kontigenta...


- Na ovom stadijumu, nema razloga da se suspenduje ova vakcina – rekao je Veran na redovnoj konferenciji za medije u četvrtak popodne, istakavši da je isti stav neposredno pre toga podelio u razgovoru s resornim nemačkim ministrom.\nNaveo je i da Velika Britanija, koja je cepila milione svojih građana ovom vakcinom, takođe nastavlja kampanju.\nFrancuski ministar je takođe rekao da se prethodno konsultovao sa direktorkom Nacionalne agencije za lekove, uz zaključak da u ovom trenutku nema potrebe da se ova vakcina povlači.\nNaprovtiv, Veran je istakao da treba intezivnije da se ide u zaštitu građana vakcinisanjem, i da očekuje veliku isporuku "astrazeneke" u aprilu. Kao zabrinjavajuće je ocenjeno to što isporuka ove vakcine do tada neće biti na očekivanom nivou.\nOlivije Veran, koji je i sam primio "astrazeneku", reagovao je posle odluke određenog broja zemalja da obustave celokupno vakcinisanje ovim cepivom, ili određenom serijom "astrazeneke", zbog pojave dva smrtna slučaja tromboze, u Austriji i Danskoj, posle primanja injekcije.\nFrancuski ministar je naglasio da je u EU, od 5 miliona primljenih vakcina "astrazeneka", zabeleženo samo 30 slučajeva zgrušavanja krvi, i to bez dovođenja u direktnu vezu s vakcinom, poručivši da to ne odstupa od uobičajene statistike.\n- Kada bi se svi građani vakcinisali za 24 sata, sutradan bi bio isti broj infarkta, tromboze i drugih bolesti, kao da se nisu ni vakcinisali – objasnio je Veran.\nOn je ipak naglasio da se istraga nastavlja, jer se to čini uvek kada se pojave teški slučajevi.\nVeran je takođe istakao da u ovom trenutku u Francuskoj nije utvrđena bilo kakva veza između jačih neželjenih posledica i vakcine, već samo benignih.\nU svom prvom zaključku, Evropska agencija za lekove je u četvrtak naglasila da se istraga nastavlja, ali da vakcina "astrazeneka" i dalje može slobodno da se daje.\nvirus korona korona virus Nemačka Francuska


Poseta Vučića jasan signal da je Srbija uz svoj narod na KiM\n- Kosovska Mitrovica je grad koji je toliko mnogo izdržao, propatio i koji je, uprkos 20 godina pokušavanja da ovde bude naš narod i naša zemlja slomljen, ostao i opstao. Poseta predsednika upravo ima ogroman značaj za ljude koji ovde žive da im pošalje jasan signal i najneposredniju podršku institucija Srbije i naroda iz čitave Srbije u nastojanju da ovom prostoru ostanu i opstanu – rekao je Đurić.\nPrema njegovim rečima, Vučić će razgovarati i sa onima koji predstavljaju narod na Kosovu i Metohiji, kao i sa običnim građanima i videti šta mi kao država možemo još da uradimo.\n- Želimo da pošaljemo zajedno iz Kosovske Mitrovice poruku da su Srbi ovde da ostanu i opstanu. Srbi koji žive ovde nemaju drugu otadžbinu i domovinu i oni su rešeni da ovde sa svojim porodicama ostanu i opastanu. Zato im poseta predsednik uliva novu sigurnost i šalje im poruku da je cela zemlja sa njima – podvukao je Đurić.\nOn je ukazao da će predsednik Srbije posetiti i Srbe južno od Ibra - enklave, izolovane srpske sredine, gde će takođe razgovarati sa građanima.\n- Za naš narod je dolazak predsednika jasan znak da Srbija stoji uz njih, jasan znak da cela Srbija podržava njihov ostanak i opsatanak i da je naša veza neraskidiva – dodao je Đurić, ukazavši da Srbi koji žive na KiM žilavi istrajni ljudi.\nGovoreći o poseti Vučića Kosmetu, koja je najavljena za sutra, rekao je da ona nije jednostavna ni u političkom, ni u bezbednosnom smilsu.\n- Ne želim ni za jotu da ulepšavam stvar. Ovo je vrlo komplikovana poseta, ali je velika stvar za narod na KiM što će njiihov predsednik biti ovde sa njima. Verujem da će to u znatnoj meri doprineti tome da se vrati poljuljana sigurnost nakon ovog zločinačkog terorističkog lina čiji je cilj bio da se svi Srbi zastraše i oteraju sa ognjišta. Ovom posetom činimo značajan korak da porazimo njihove ciljeve. Ako budemo solidarni sa našim narodom ovde uveren sam da ćemo poraziti ciljeve terorsita koji zadali jak uidarac presvega porodici Olivera Ivanovića ali celoj Srbiji- istakao je Đurić.


Kol: "Murinju dugujemo trofeje" - Sportske.net\nKol: "Murinju dugujemo trofeje"\nIskusni fudbaler Čelsija ističe da zajedno sa svojim saigračima duguje bivšem i sadašnjem treneru trofeje i titule.\nEšli Kol je nakon povratka Žoze Murinja pronašao novu inspiraciju u dresu Čelsija.\nSjajni bek, iza kog je odlična sezona, raduje se ponovnoj saradnji sa Portugalcem, sa kojim je sarađivao u 2006. i 2007. godini.\nOno što Kol posebno ističe da obavezu prema treneru su trofeji.\n„Mislim da nisam igrao kako mogu kada me je Murinjo doveo, tako da imam obavezu i želju da mu se odužim.“\n„Svakako da Murinju dugujem mnogo, želim da osvajam trofeje sa svojim saigračima i nastavim sa uspesima koje smo imali i pre nekoliko godina kada nas je trenirao Murinjo. Žoze u svom radu ima samo jedan cilj, a to je da pobeđuje, što i svi mi u klubu želimo.“, rekao je Kol.


IZLOŽBA „52 UKUSA SRBIJE“ NA ZLATIBORU\nBeograd, 19. oktobar 2016. godine – Na Zlatiboru će se od 21. do 28. oktobra održati izložba Turističke organizacije Srbije pod nazivom „52 ukusa Srbije“. Izložba je edukativnog karaktera i upoznaće posetioce sa gastronomskom ponudom 27 regija naše zemlje, kao i gastronomskim manifestacijama. Postavka će biti izložena na popularnom Kraljevom trgu.\nU okviru promotivne kampanje „Moja Srbija“, a nakon istoimenog karavana koji je prošao kroz 13 gradova naše zemlje, Turistička organizacija Srbije je organizovala izložbu pod nazivom „52 ukusa Srbije“.\nTokom septembra izložba je organizovana u Leskovcu u vreme trajanja gastronomske manifestacije „Leskovačka roštiljijada“, na Promenadi u Vrnjačkoj banji, u vreme manifestacije ,,Dani Berbe grožđa“ u Vršcu, kao i prilikom dodele nagrada u turizmu “Turistički cvet“ u Muzeju istorije Jugoslavije.\nKampanjom „Moja Srbija“ TOS promoviše turističku ponudu Srbije namenjenu domaćim gostima koji pokazuju sve veće interesovanje za odmor u svojoj zemlji. Na nivou prvih osam meseci ove godine u Srbiji je boravilo 14 odsto više domaćih gostiju, koji su ostvarili 15 odsto više noćenja u odnosu na isti period prethodne godine.


Han: Srbija 2025. u EU? Najbliži, ne znači da će prvi - ebart\nHan: Srbija 2025. u EU? Najbliži, ne znači da će prvi\nKako je rekao, to ne znači da će sigurno te dve zemlje biti prve koje će "proći cilj". "Ima još mnogo da se radi", rekao je Han za austrijsku agenciju APA.\nHan je istakao da je glavno pitanje u "domaćem zadatku" za sve zemlje kandidate "kako živeti uz vladavinu prava", a drugo je pitanje granica.\n"Svakako nećemo prihvatiti zemlje koje imaju otvorena pitanja sa susedima. Sukobi oko granica kakve imaju Slovenija i Hrvatska više neće postojati u Uniji. Naravno, Srbija mora da reši prvo pitanje Kosova, a tu su otvorena pitanja Srbije i Hrvatske, Crne Gore i Kosova, Albanije i Grčke", rekao je Han.\nHan je istakao i da je važno da kandidati pokažu poštovanje evropskih vrednosti, pa je, ne imenujući zemlje, istakao da postoje one koje su iskazale značajnu solidarnost oko migrantske krize.\n"Evropa ne može da se posmatra kao bankomat. Stvaranje regionalne ekonomske zajednice na Zapadnom Balkanu, za šta postoje inicijative, nije problem za nastavak integracija, već upravo značajan aspekt budućeg zajedničkog EU tržišta", rekao je Han.\n"Biće potvrđeni i zahtevi koje ima Evropska unija. EU takođe mora da nastavi da pruža informacije i edukuje građane, zato što znamo da nema prave euforije među građanima oko proširenja", rekao je Han.\nHan se osvrnuo na ubistvo Olivera Ivanovića i rekao da je u pitanju "poziv na buđenje, kako bi svi odgovorni videli koliko je situacija krhka".\n"EU ne bi trebalo da zbog toga odbija balkanske zemlje. Devedesetih smo imali talase izbeglica i emigranata zbog sukoba, a emigracija mladih ljudi zbog ekonomskih perspektiva nisu ono što Evropa želi", rekao je Han.


AKV: Prijavite nadripisare i advokate koji zloupotrebljavaju podatke | Autonomija\nAKV: Prijavite nadripisare i advokate koji zloupotrebljavaju podatke\nSve prisutniji problem nezakonitog i neetičkog nuđenja usluga posredovanja u predmetima naknade štete\nAdvokatska komora Vojvodine (AKV) osudila je danas nezakonito i neeti?ko postupanje državnih organa i pojedinih advokata u slu?ajevima zloupotrebe li?nih podataka i uznemiravanja osoba u postupcima naknade štete u slu?ajevima saobra?ajnih udesa i drugih štetnih doga?aja.\nTa komora je u saopštenju za javnost navela da s pažnjom prati sve prisutniji problem nezakonitog i neeti?kog nu?enja usluga posredovanja u predmetima naknade štete, ali i problem zloupotrebe i trgovine li?nim podacima ošte?enih gra?ana, kao i nezakonit rad državnih organa u ovakvim predmetima.\n“Ovo kompleksno pitanje je sastavni deo šireg društvenog problema u oblasti korupcije. Preduze?emo sve neophodne radnje iz svoje nadležnosti koje su usmerene na suzbijanje ovakvih štetnih pojava, a koje se eventualno ti?u advokature kao dela pravosudnog sistema”, navodi se u saopštenju.\nAdvokatska komora Vojvodine upozorila je javnost i svoje ?lanstvo da slu?ajevi nu?enja usluga u posredovanju, kao i slu?ajevi neeti?kog pružanja pravne pomo?i, ?esto predstavljaju krivi?no delo, kako iz oblasti zaštite podataka o li?nosti, tako i iz grupe koruptivnih krivi?nih dela.\n“Pozivamo sve gra?ane koji se u budu?nosti budu eventualno susretali sa ovakvim ili sli?nim problemima da nam slobodno prijave svaki slu?aj uznemiravanja, ukoliko bi ono imalo posredne ili neposredne veze sa bilo kojim advokatom ili takozvanim agencijama za nadoknadu štete, koje svojim radom vrše krivi?no deo nadripisarstva”, piše u saopštenju.\nDodaje se da je u interesu svih promovisanje i afirmisanje profesionalnih i zakonitih obrazaca ponašanja, uz istovremeno iskorenjivanje pojava koje nanose štetu, kako ugledu same advokature, tako i opštem interesu svih gra?ana.